open-index/open-wikipedia-markdown huggingface dataset:
മിൻസാര കനവ്

രാജീവ് മേനോൻ സംവിധാനം ചെയ്ത് അരവിന്ദ് സ്വാമി, പ്രഭുദേവ, കാജോൾ എന്നിവർ പ്രധാന കഥാപാത്രങ്ങളെ അവതരിപ്പിച്ച്  1997-  ജനുവരി-14 ന് പുറത്തിറങ്ങിയ തമിഴ് ചലച്ചിത്രമാണ് **മിൻസാര കനവ്** (Tamil:மின்சார கனவு). വൈരമുത്തു ഗാനരചന നിർവ്വഹിച്ച ഈ ചിത്രത്തിന്റെ സംഗീത സംവിധാനവും പശ്ചാത്തല സംഗീതവും നിർവ്വഹിച്ചിരിക്കുന്നത് ഏ.ആർ. റഹ്മാനാണ്. എ.വി.എം പ്രൊഡക്ഷൻസിന്റെ ബാനറിൽ എം.എസ്. ഗുഹൻ, എം. ശരവണൻ, എം. ബാലസുബ്രഹ്മണ്യൻ എന്നിവർ നിർമ്മിച്ച ഈ ചിത്രത്തിന്റെ കഥ രാജീവ് മേനോൻ തന്നെയാണ് നിർവ്വഹിച്ചിരിക്കുന്നത്. വേണു, രവി കെ. ചന്ദ്രൻ എന്നിവർ ഛായാഗ്രാഹണം നിർവ്വഹിച്ച ഈ ചിത്രത്തിന്റെ ചിത്രസംയോജനം നിർവ്വഹിച്ചിരിക്കുന്നത് സുരേഷ് ആണ്.

വർഗ്ഗം:1997-ൽ പുറത്തിറങ്ങിയ തമിഴ് ചലച്ചിത്രങ്ങൾ
വർഗ്ഗം:എ.ആർ. റഹ്‌മാൻ സംഗീതം കൊടുത്ത ചിത്രങ്ങൾ
ആദ്യത്തെ ത്രിമൂർത്തി ഭരണകൂടം (റോമൻ റിപ്പബ്ലിക്)

റോമൻ റിപ്പബ്ലിക്കിൽ 60 ബി സി മുതൽ 53 ബി സി വരെ നില നിന്നിരുന്ന ഒരു മൂന്നംഗ രാഷ്ട്രീയ ശക്തികേന്ദ്രമാണ് **ആദ്യത്തെ ത്രിമൂർത്തി ഭരണകൂടം** (First Triumvirate).  ജൂലിയസ് സീസർ, പോംപി , മാർക്കസ് ലിചീനിയസ് ക്രാസ്സുസ് എന്നിവരായിരുന്നു ഈ ശക്തികേന്ദ്രം രൂപീകരിച്ച രാഷ്ട്രീയ നേതാക്കൾ. രണ്ടാമത്തെ ത്രിമൂർത്തി ഭരണകൂടത്തിൽ നിന്ന് വ്യത്യസ്തമായി ഇതൊരു അനൗദ്യുതിക രാഷ്ട്രീയ സഖ്യമായിരുന്നു. തുടക്കകാലങ്ങളിൽ ഇതൊരു രഹസ്യ സഖ്യമായിരുന്നു, മൂന്നു പേരും ചേർന്ന് തങ്ങളുടെ അധികാര മേൽക്കോയ്മ അരക്കിട്ടുറപ്പിച്ചതിന് ശേഷമാണ് ഈ സഖ്യത്തിന്റെ കാര്യം പരസ്യമായത്.  അക്കാലത്ത് റോമൻ ജനത  **ത്രിമൂർത്തി ഭരണകൂടം** എന്ന വിശേഷണം ഇതിനുപയോഗിച്ചിരുന്നില്ല്ല. 

### അവലംബം

വർഗ്ഗം:രാഷ്ട്രീയം
വർഗ്ഗം:റോമിന്റെ ചരിത്രം
വർഗ്ഗം:പ്രാചീന റോം
ലൂച്ചസ് കോർണേലിയുസ് സുള്ള

ഒരു റോമൻ സൈനിക മേധാവിയും രാഷ്ട്രീയ നേതാവുമായിരുന്നു **ലൂച്ചസ്  കോർണേലിയുസ് സുള്ള** (Lucius Cornelius Sulla) (138 ബി സി – 78 ബി സി), (സുള്ള എന്ന് പൊതുവെ അറിയപ്പെടുന്നു). രണ്ട് പ്രാവശ്യം കോൺസലായിട്ടിരുന്നിട്ടുണ്ട്. കുറച്ച് കാലം ഡിക്റ്റേറ്റർ  (magistratus extraordinarius) പദവിയിലുമിരുന്നിട്ടുണ്ട്. റോമൻ റിപ്പബ്ലിക്കിലെ പ്രധാന രാഷ്ട്രീയ കക്ഷികളായിരുന്ന  ഒപ്റ്റിമേറ്റുകളും, പോപ്പുലാരികളും തമ്മിലുള്ള അധികാര വടംവലി അതിന്റെ മൂർദ്ധന്യാവസ്ഥയിൽ നിൽക്കുന്ന കാലത്താണ് സുള്ള ഡിക്റ്റേറ്ററായി സ്ഥാനമേറിയത്.

### അവലംബം

വർഗ്ഗം:റോമിന്റെ ചരിത്രം
വർഗ്ഗം:പ്രാചീന റോം
വർഗ്ഗം:പട്ടാള അട്ടിമറിയിൽ അധികാരം പിടിച്ചവർ
വർഗ്ഗം:പുരാതന റോമിലെ സെനെറ്റർമാർ
വർഗ്ഗം:പുരാതന റോമിലെ ജനറൽമാർ
വർഗ്ഗം:റോമൻ ഡിക്റ്റേറ്റർമാർ
പ്രഗാഷ്

ജമ്മു-കശ്മീരിലെ  പത്താംക്ലാസുകാരായ  മൂന്നു പെൺകുട്ടികൾ രൂപംകൊടുത്ത റോക് ബാൻഡാണ് **പ്രഗാഷ്.** പെൺകുട്ടികൾ മാത്രമുൾപ്പെട്ട സംസ്ഥാനത്തെ ആദ്യറോക് ബാൻഡായിരുന്നു ഇത്. ഗായികയും ഗിത്താർ വായനക്കാരിയുമായ നോമ നസീർ​,​ ഡ്രമ്മർ ഫറ ദീപ,​ ഗിത്താറിസ്റ്റ് അനീഖ ഖാലിദ് എന്നിവരായിരുന്നു ബാൻഡ് അംഗങ്ങൾ.മതത്തിന്റെ പേരിൽ പുരോഹിതന്മാർ ഫത്‌വ പുറപ്പെടുവിച്ചതിനെ  തുടർന്ന് പെൺകുട്ടികൾ തങ്ങളുടെ റോക് ബാൻഡ് പിരിച്ചുവിട്ടു. 'ബാറ്റിൽ ഓഫ് ബാൻഡ്‌സ്' എന്ന സംഗീത മത്സരത്തിൽ ഇവർ മൂന്നാം സ്ഥാനം കരസ്ഥമാക്കിയതോടെയാണ് ബാൻഡ് ശ്രദ്ധനേടിയത്. ഡിസംബർ 26ന് കശ്മീരിലെ സംഗീത ബാൻഡുകളുടെ മത്സരത്തിൽ അരങ്ങേറ്റം നടത്തിയ ബാൻഡ് ഒന്നാമതെത്തിയിരുന്നു.
## നിരോധനം
പെൺകുട്ടികൾ മാത്രമുൾപ്പെട്ട ബാൻഡിനെതിരെ ആരോപണവുമായി  മുഖ്യപുരോഹിതൻ മുഫ്തി ബഷീറുദ്ദിനും ഹുറിയത്ത് കോൺഫറൻസ് തീവ്രവാദി വിഭാഗവും മറ്റ് ചില മതസംഘടനകളും രംഗത്തെത്തി. സംഗീതം അനിസ്‌ലാമികമാണെന്നും പെൺകുട്ടികൾ പാശ്ചാത്യ സംസ്‌കാരം അനുകരിക്കുകയും പ്രചരിപ്പിക്കുകയും ചെയ്യുന്നുവെന്നുമായിരുന്നു ആരോപണം.  സർക്കാറിന്റെ ഭാഗത്തുനിന്ന് ഇവരെ സഹായിക്കാമെന്ന് മുഖ്യമന്ത്രി ഒമർ അബ്ദുള്ള പറഞ്ഞിരുന്നുവെങ്കിലും ഭീഷണിയും സമ്മർദവും നിമിത്തം ബാൻഡ് പിരിച്ചു വിടുകയാണുണ്ടായത്.

## അവലംബം

## പുറം കണ്ണികൾ
*ഫത്‌വ: കശ്മീരിലെ ആദ്യ പെൺ റോക് സംഗീതസംഘം പാട്ട് മതിയാക്കി 
* http://daily.bhaskar.com/article/NAT-TOP-kashmir---s-only-girls----band-shuns-live-performances-after-threats-4166934-NOR.html 
* http://articles.timesofindia.indiatimes.com/2013-01-23/india/36504321_1_rock-music-hard-rock-sufi-rock
* http://www.thestatesman.net/index.php?option=com_content&view=article&id=441785&catid=35
* http://www.ndtv.com/article/india/omar-abdullah-activists-back-all-girls-kashmiri-rock-band-325701
* http://www.indianexpress.com/news/after-grand-muftis-fatwa-kashmirs-allgirls-band-pragash-calls-it-quits/1069090/0 
*ഇനിയീ മനസുകളിൽ ഈണമില്ല, താളമില്ല
വർഗ്ഗം:റോക്ക് സംഗീത സംഘങ്ങൾ
വർഗ്ഗം:ആവിഷ്കാര സ്വാതന്ത്ര്യം
വർഗ്ഗം:ഇന്ത്യൻ സംഗീത സംഘങ്ങൾ‎
അലക്സാണ്ടർ ഒപാരിൻ

ജീവന്റെ ഉത്ഭവത്തെക്കുറിച്ചുള്ള സിദ്ധാന്തത്തിനുള്ള തന്റെ സംഭാവനകൾക്കു് അറിയപ്പെട്ട സോവിയറ്റ് ബയോക്കെമിസ്റ്റായിരുന്നു (ജൈവരസതന്ത്രജ്ഞൻ)അലക്സാണ്ടർ ഒപാരിൻ (1894–1980) . അദ്ദേഹത്തിന്റെ "ജീന്റെ ഉത്ഭവം" (The Origin of Life) എന്ന ഗ്രന്ഥം പ്രശസ്തമാണു്. ചെടികളുടെ കോശങ്ങളിലെ രാസപ്രക്രിയകളെക്കുറിച്ചുള്ള അദ്ദേഹത്തിന്റെ പഠനങ്ങളും മറ്റും അദ്ദൈഹത്തിന്റെ പ്രശസ്തിയ്ക്കു് തിളക്കം കൂട്ടി. സോവിയറ്റ് യൂണിയനിലെ വ്യാവസായിക ജൈവരസതന്ത്രത്തിന്റെ സ്ഥാപകൻ എന്നുതന്നെ അദ്ദേഹത്തെപ്പറ്റി പറയാവുന്നതാണു്.

1917ൽ മോസ്ക്കോ സർവ്വകലാശാലയിൽനിന്നു് ബിരുദമെടുത്ത അലക്സാണ്ടർ 1927ൽ അവിടെത്തന്നെ ബയോക്കെമിസ്ട്രിയിൽ പ്രൊഫസറായി.  ചെടികളിലെ എൻസൈമുകളെക്കുറിച്ചായിരുന്നു (enzymes) അദ്ദേഹത്തിന്റെ ആദ്യകാല പ്രബന്ധങ്ങൾ. ആദ്യം രാസപ്രക്രിയകളിലൂടെയും പിന്നീടു് ജൈവപ്രക്രിയകളിലൂടെയും ജീവൻ ഉരുത്തിരിയുന്ന രീതിയെക്കുറിച്ചുള്ള തന്റെ സിദ്ധാന്തം 1924ലാണു് ഒപ്പാരിൻ ആദ്യമായി പ്രസിദ്ധീകരിക്കുന്നതു്. 1935ൽ അലക്സി ബാഖ് (Alexey Bakh) എന്ന ശാസ്ത്രജ്ഞനുമായിച്ചേർന്നു് അദ്ദേഹം സോവിയറ്റ് ശാസ്ത്ര അക്കാദമിയുടെ (USSR Academy of Sciences) ബയോക്കെമിസ്ട്രി ഇൻസ്റ്റിറ്റ്യൂട്ട് \eng{(Biochemistry Institute) സ്ഥാപിച്ചു. 1946ൽ ഒപ്പാരിൻ സോവിയറ്റ് ശാസ്ത്ര അക്കാദമിയുടെ പൂർണ്ണ അംഗമായിത്തീർന്നു.

1970ൽ ജീവന്റെ ഉത്ഭവം പഠിക്കാനുള്ള സാർവ്വദേശീയ സമിതിയുടെ (International Society for the Study of the Origins of Life) പ്രസിഡന്റായി ഒപ്പാരിൻ  തിരഞ്ഞെടുക്കപ്പെട്ടു. അദ്ദേഹത്തിനു് 1969ൽ സോഷ്യലിസ്റ്റ് അദ്ധ്വാനത്തിന്റെ നായകൻ  (Hero of Socialist Labour) എന്ന പദവി ലഭിച്ചു. 1974ൽ അദ്ദേഹത്തിനു് ലെനിൽ സമ്മാനം ലഭിച്ചു, 1979ൽ ലൊമൊണൊസോവ് സ്വർണ്ണമെഡലും (Lomonosov Gold Medal).
## കൃതികൾ
* "The External Factors in Enzyme Interactions Within a Plant Cell"
* "The Origin of Life on Earth"
* "Life, Its Nature, Origin and Evolution"
* "The History of the Theory of Genesis and Evolution of Life"
## പുരസ്കാരങ്ങൾ
*ഹീറോ ഓഫ് സോഷ്യലിസ്റ്റ് ലേബർ (1969)
*ലെനിൻ പ്രൈസ്(1974)
*തൊമണോസോവ് ഗോൾഡൻ മെഡൽ (1979
## References


വർഗ്ഗം:റഷ്യൻ ജൈവ രസതന്ത്രജ്ഞർ
ജെ.ബി.എസ്. ഹാൽഡേൻ

ഒരു ബ്രിട്ടിഷ് പരിണാമജൈവശാസ്ത്രജ്ഞനും (evolutionary biologist) ജനിതകശാസ്ത്രജ്ഞനുമായിരുന്നു (geneticist) **ജെ.ബി.എസ്. ഹാൽഡേൻ** (John Burdon Sanderson Haldane, 1892 – 1964). റിച്ചഡ് ഡോകിൻസ് (Richard Dawkins) തന്റെ "സ്വാർത്ഥമായ ജീൻ" (Selfish Gene) എന്ന ഗ്രന്ഥത്തിലൂടെ പ്രശസ്തമാക്കിയ നവഡാർവീനിയൻ ചിന്തകൾ (Neo-Darwinian thought) വികസിപ്പിക്കുന്നതിൽ പ്രമുഖ പങ്കു വഹിച്ച വ്യക്തി എന്നു് പൊതുവെ അംഗീകരിക്കപ്പെട്ട ശാസ്ത്രജ്ഞനാണു്. വളരെ ഉറച്ച മാർക്സിസ്റ്റുകാരനായിരുന്ന അദ്ദേഹം സൂയസ് കനാൽ പ്രശ്നത്തിൽ ബ്രിട്ടൻ എടുത്ത നിലപാടിൽ പ്രതിഷേധിച്ചു് ബ്രിട്ടൻ വിട്ടു് ഇന്ത്യയിലെത്തി ഇന്ത്യൻ പൌരത്വം സ്വീകരിച്ചു. റൊണാൾഡ് ഫിഷർ (Ronald Fisher),സെവാൾ റൈറ്റ് (Sewall Wright) എന്നിവരോടൊപ്പം സമൂഹജനിതകശാസ്ത്രത്തിന്റെ (Population Genetics) ഉപജ്ഞാതാവായി ഹാൽഡേൻ  കണക്കാക്കപ്പെടുന്നു.

ഓക്സ്‌ഫഡിൽ മനഃശാസ്ത്രജ്ഞനായിരുന്ന, സ്ക്കോട്ടിഷ് പ്രഭുകുടുംബത്തിൽപ്പെട്ട ജോൺ സ്ക്കോട്ട് ഹാൽഡേനിന്റെയും (John Scott Haldane) ലൂയിസ കാതലീൻ ഹാൽഡേനിന്റെയും (Louisa Kathleen Haldane) പുത്രനായാണു് ജോൺ പിറക്കുന്നതു്. അദ്ദേഹത്തിന്റെ പിതാവു് ശാസ്ത്രജ്ഞനും തത്ത്വചിന്തകനും പുരോഗമനവാദിയുമായിരുന്നു. മാതാവാകട്ടെ രാഷ്ട്രീയമായി യാഥാസ്ഥിതികയും.

1919നും 1920നുമിടയ്ക്കു് ജോൺ ഓക്സ്‌ഫഡിലെ ന്യൂ കോളജിൽ ഫെല്ലൊ ആയിരുന്നു. അതിനുശേഷം കേംബ്രിജ് സർവ്വകലാശാലയിലെ ട്രിനിറ്റി കോളജിലേക്കു് മാറി. അവിടെ ജൈവരസതന്ത്രത്തിൽ (Biochemistry) റീഡറായി 1932 വരെ പഠിപ്പിച്ചു. അവിടെയുണ്ടായിരുന്ന കാലം ഹാൽഡേൻ എൻസൈമുകളിലും (enzymes) ജനിതകശാസ്ത്രത്തിന്റെ ഗണിതശാസ്ത്രവശങ്ങളിലുമാണു് (mathematical genetics) ശ്രദ്ധ കേന്ദ്രീകരിച്ചതു്.

## അവലംബം



## പുറത്തേക്കുള്ള കണ്ണികൾ

# ജെ.ബി.എസ്. ഹാൽഡേൻ ജീവചരിത്രക്കുറിപ്പ്, ലൂക്ക സയൻസ് പോർട്ടൽ

വർഗ്ഗം:ശാസ്ത്രജ്ഞർ
വർഗ്ഗം:ഇന്ത്യൻ പൗരത്വം നേടിയെടുത്തവർ
വർഗ്ഗം:ഇന്ത്യൻ സ്റ്റാറ്റിസ്റ്റിക്കൽ ഇൻസ്റ്റിറ്റ്യൂട്ട് അദ്ധ്യാപകർ
വർഗ്ഗം:ഇന്ത്യൻ ജനിതകശാസ്ത്രജ്ഞർ
വർഗ്ഗം:ഇന്ത്യയിലെ കമ്യൂണിസ്റ്റ് നേതാക്കൾ
വർഗ്ഗം:ഇന്ത്യൻ നിരീശ്വരവാദികൾ
വർഗ്ഗം:പരിണാമ ജീവശാസ്ത്രജ്ഞർ
എം.പി. സദാശിവൻ

നൂറിലധികം ലോകഭാഷാസാഹിത്യങ്ങൾ മലയാളത്തിലേക്ക് മൊഴിമാറ്റം നടത്തിയ എഴുത്തുകാരനാണ് **എം.പി. സദാശിവൻ**. ലോകത്ത് ഏറ്റവുമധികം ഗ്രന്ഥങ്ങൾ വിവർത്തനം ചെയ്ത ആൾ എന്ന നിലക്ക് ലിംക ബുക്സ് ഓഫ് റെക്കോർഡിൽ രേഖപ്പെടുത്തപ്പെട്ടിട്ടുണ്ട്
## ജീവിതരേഖ
1940-ൽ തിരുവനന്തപുരത്ത് വഞ്ചിയൂരിലാണ് ജനനം. മാധവൻ പിള്ളയാണ് അച്ഛൻ. അച്ഛന്റെ മരണത്തോടെ താമസം അമ്മവീടായ കാട്ടാത്തറയിലേക്ക് മാറി. അഞ്ചാം ക്ലാസ്സ് മുതൽ കാട്ടാത്തറ സ്കൂളിലായിരുന്നു പഠനം. തിരുവനന്തപുരം ഇന്റർമീഡിയറ്റ് കോളേജ്, മാർത്താണ്ഡം ഹിന്ദു കോളേജ് എന്നിവിടങ്ങളിൽ വിദ്യാഭ്യാസം പൂർത്തിയാക്കി. ബിരുദം നേടി, തിരുവനന്തപുരം ഏജീസ് ഓഫീസിൽ ഓഡിറ്റർ ആയി ജോലി ആരംഭിച്ചു. 
* 1001 രാത്രികൾ

* ഡെക്കാമറൺ കഥകൾ

* 366 ശുഭദിന ചിന്തകൾ

* നീലം മാങ്ങകളുടെ വീട്

* മദർ തെരേസ

* മഹാന്മാഗാന്ധി

* ഇന്ദ്രജാല സർവ്വസ്വം

* മൈക്കൽ കെ യുടെ ജീവിതവും കാലവും

## സാഹിത്യ വിവർത്തനങ്ങൾ
1981ൽ പുറത്തിറക്കിയ **ചെമ്പൻ മുടിക്കാർ** മുതൽ ഇന്നു വരെ നൂറിലധികം ലോകസാഹിത്യങ്ങൾ അദ്ദേഹം വിവർത്തനം ചെയ്തിട്ടുണ്ട്
## അംഗീകാരം
*ബാലസാഹിത്യ ഇൻസ്റ്റിറ്റ്യൂട്ട് അവാർഡ്-ജംഗ്‌ൾ ബുക്ക് പുനരാഖ്യാനത്തിന്-2001

## അവലംബം


വർഗ്ഗം:മലയാളം വിവർത്തകർ
വർഗ്ഗം:വിവർത്തനത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
ഖോബാർ

സൗദി അറേബ്യയുടെ കിഴക്കൻ പ്രവശ്യയിൽ കടലിനോട് ചേർന്ന് കിടക്കുന്ന നഗരമാണ് **ഖോബാർ** അഥവാ **അൽ-ഖോബാർ** അഥവ **കോബാർ** അഥവാ **അൽ-കോബാർ**. രാജ്യത്തെ മൂന്നാമത്തെ വലിയ നഗരമായ ദമാമിൽ നിന്നും ഇരുപതു കിലോമീറ്റർ മാറിയാണ് അൽ ഖോബാർ സ്ഥിതി ചെയ്യുന്നത്. ഖോബാർ എന്ന ചുരുക്കപ്പേരിൽ അറിയപ്പെടുന്ന ഈ തീര നഗരം പേർഷ്യൻ ഗൾഫിനോട് ചേർന്നാണ് നിലകൊള്ളുന്നത്

സൗദി അറേബ്യയിൽ നിന്ന് ബഹ്‌റിനിലേക്കുള്ള സൗദി-ബഹ്‌റിൻ കടൽ പാലം ഈ നഗരത്തിൽ നിന്നാണ് ആരംഭിക്കുന്നത്. വിശാലമായ കടൽതീരമുള്ള ഈ പ്രദേശം ഒരു ജനവാസകേന്ദ്രമായാണ് കണക്കാക്കുന്നത്.

## ഗതാഗത സൗകര്യങ്ങൾ
അന്തരാഷ്ട്രനിലവാരത്തിലുള്ള റോഡ് ശ്രിംഖലയുള്ള നഗരമാണ് ഖോബാർ. രാജ്യത്തിന്റെ ഏതൊരു നഗരത്തിലേക്ക് എത്തിപ്പെടാവുന്ന രീതിയിലാണ് റോഡുകൾ നിർമ്മിച്ചിരിക്കുന്നത്. തുറമുഖം, തീവണ്ടിതാവളം, വീമാനതാവളം തുടങ്ങിയ ഗതാഗതസൗകര്യങ്ങൾ തൊട്ടടുത്ത ദമാം നഗരത്തിന്റേതാണ്.

## സമീപ പ്രദേശങ്ങൾ
* ദമാം - 20 കി.മി ദൂരം -
* ദഹ്റാൻ - 20 കി.മി ദൂരം - സൗദി അരാംകോയുടെ ആസ്ഥാനമാണ്, ആദ്യകാലത്തെ വീമാനതാവളം ഇവിടെയായിരുന്നു. ഇപ്പോൾ സൈനികവാശ്യത്തിനായി മാത്രം ഉപയോഗിക്കുന്നു
* ജുബൈൽ - 90 കി.മി ദൂരം - വ്യവസായിക നഗരമാണ്
* ഖതീഫ്
* സിയാത്ത്
* അബ്‌കേക്
* ഹുഫൂഫ് - ഈന്തപന തോട്ടത്തിനും കൃഷിക്കും പ്രസിദ്ധമാണ്

## ചിത്രശാല

File:Masjid_in_Al_Khobar_Corniche_അൽ_കോബാർ_കോർണിഷിലെ_പള്ളി.JPG|കോബാർ കോർണിഷിലെ ഒരു പള്ളി
File:Masjid,_മുസ്ലീം_പള്ളി,_ഇരട്ട_മിനാരം.JPG|കോബാർ - ലുലു ഹൈപ്പർ മാർക്കറ്റിന് സമീപം ഇരട്ട മിന്നാരമുള്ള പള്ളി


## കാലാവസ്ഥ

## അവലംബം

വർഗ്ഗം:സൗദി അറേബ്യയിലെ നഗരങ്ങൾ
നാഷണൽ അസോസിയേഷൻ ഓഫ് സോഫ്റ്റ്‌വെയർ ആൻഡ് സർവീസസ് കമ്പനീസ്

ഇന്ത്യയിലെ ബിപിഒ ഐ.ടി കമ്പനികളുടെ കൂട്ടായ്മയായിരുന്നു **അസോസിയേഷൻ ഓഫ് സോഫ്റ്റ്‌വെയർ ആൻഡ് സർവീസസ് കമ്പനീസ്**  എന്ന **നാസ്‌കോം**. ഇരുപത്തിയഞ്ചു വർഷം നില നിന്ന ഈകൂട്ടായ്മ 2013 ഫെബ്രുവരിയിൽ രണ്ടായി പിരിഞ്ഞു. ആയിരത്തിഇരുന്നൂറോളം അംഗങ്ങളുള്ള നാസ്‌കോമിൽ വൻകിട ഐടി കമ്പനികൾ  പുലർത്തുന്ന മേധാവിത്വം സംബന്ധിച്ച പ്രശ്‌നങ്ങളാണ് പിളർപ്പിലെത്തിച്ചത്. ഇതോടെ  ബിപിഒ-ഐടി രംഗങ്ങളിൽ രണ്ടുസംഘടനകൾ ഉണ്ടായി. നാസ്‌കോമും, പുതിയ ഗ്രൂപ്പായ ഇന്ത്യൻ സോഫ്‌റ്റ്വെയർ പ്രോഡക്ട് ഇൻഡസ്ട്രി റൗണ്ട് ടേബിൾ അഥവാ ഐസ്പ്രിറ്റുമായിരിക്കും .

നാസ്‌കോമിന്റെ ചെയർമാൻ എൻ. ചന്ദ്രശേഖരനും, പ്രസിഡന്റ് സോം മിത്തലുമാണ്.
## അവലംബം

## പുറം കണ്ണികൾ
* 
* 
* NASSCOM Offical Page on Facebook
* NASSCOM Offical Page on Twitter
* NASSCOM EMERGE Blog NASSCOM EMERGE Blog 
* NASSCOM EMERGE community NASSCOM EMERGE Community 
* Platform for small medium IT companies in India indianITcompanies  
*IT cos should not resort to poaching: Nasscom http://economictimes.indiatimes.com/news/news-by-industry/jobs/IT-cos-should-not-resort-to-poaching-Nasscom/articleshow/5865783.cms

വർഗ്ഗം:വാണിജ്യ കൂട്ടായ്‌മകൾ
മാർക്കസ് യൂണിയസ് ബ്രൂട്ടസ്

മാർക്കസ് യൂണിയസ് ബ്രൂട്ടസ് (85 ബി സി – 23 ഒക്റ്റോബർ 42 ബിസി) റോമൻ റിപബ്ലിക്കിലെ ഒരു സൈന്യ നായകനും, രാഷ്ട്രീയ നേതാവുമായിരുന്നു. സീസർ വധത്തിൽ നിർണ്ണായക പങ്ക് വഹിച്ചത് കാരണം പ്രസിദ്ധൻ. പിൽക്കാലത്ത് വിമതനായി മാർക്ക് ആന്റണി, ഒക്റ്റാവിയൻ, മാർക്കസ് ലെപിഡസ് എന്നിവർ രൂപീകരിച്ച രണ്ടാം ത്രിമൂർത്തി ഭരണകൂടത്തിനെതിരെ യുദ്ധം ചെയ്തു. ആ യുദ്ധത്തിൽ മരണമടഞ്ഞു.

### ജീവിതരേഖ
85 ബി സി യിൽ റോമിൽ ജനിച്ചു. അച്ഛ്റെ പേരും മാർക്കസ് യൂണിയസ് ബ്രൂട്ടസ് (Marcus Junius Brutus the Elder) എന്നായിരുന്നു. പിതാവിനെ മൂത്ത മാർക്കസ് യൂണിയസ് ബ്രൂട്ടസ് എന്നു വിളിക്കുന്നു, മകനെ ഇളയ മൂത്ത മാർക്കസ് യൂണിയസ് ബ്രൂട്ടസ് എന്നും. മാതാവ് സെർവീല്യ കൈപിയോണിസ് (Servilia Caepionis) ഇളയ കാറ്റോവിന്റെ സഹോദരിയായിരുന്നു. ഇവരുടെ അമ്മ ഒന്നാണ് കാറ്റോവിന്റെ പിതാവ് വേറെയാണ്. ഇദ്ദേഹത്തിന്റെ അച്ഛൻ മൂത്ത മാർക്കസ് യൂണിയസ് ബ്രൂട്ടസ് ലെപിഡസിന്റെ കലാപത്തിൽ പങ്കെടുത്തതിന് ശേഷം കീഴങ്ങിയതിനു ശേഷവും ദുരൂഹമായ സാഹചര്യത്തിൽ പോംപിയാൽ വധിക്കപ്പെട്ടു. പിൽക്കാലത്ത് ബ്രൂട്ടസിന്റെ അമ്മ സെർവീല്യ സീസറിന്റെ കാമുകിയായിരുന്നു. ബ്രൂട്ടസ് സീസറിന്റെ മകനാണെന്ന ഒരു കിംവദന്തിയും അക്കാലത്ത് റോമിൽ നിലവിലുണ്ടായിരുന്നു. ഇതിൽ സത്യമുണ്ടാകാൻ സാധ്യതയില്ല, കാരണം സീസറും ബ്രൂട്ടസും തമ്മിൽ പതിനഞ്ചു വയസ്സിന്റെ വ്യത്യാസമേ ഉണ്ടായിരുന്നുള്ളൂ. 

### അവലംബം

വർഗ്ഗം:റോമിന്റെ ചരിത്രം
വർഗ്ഗം:പ്രാചീന റോം
സ്റ്റോയിക്ക് തത്വചിന്ത

**സ്റ്റോയിസിസം** (Greek Στωικισμός) അഥവാ **ആത്മസംയമം തത്ത്വചിന്ത** ഒരു ഗ്രീക്ക് തത്ത്വചിന്താധാരയാണ്. ഇതിന്റെ ഉപജ്ഞാതാവ് ബി സി മൂന്നാം നൂറ്റാണ്ടിൽ ജീവിച്ചിരുന്ന സെനോ ഒഫ് സിറ്റിയം എന്ന ഗ്രീക്ക് ചിന്തകനാണ്. മനുഷ്യനെ ശോകത്തിലാഴ്ത്തുന്ന അസൂയ, വിദ്വേഷം, അത്യാഗ്രഹം എന്നീ വികാരങ്ങൾ തെറ്റായ ജീവിതവീക്ഷണത്തിൽ നിന്നുണ്ടാവുന്നതാണെന്നും, ധാർമ്മികവും, ധൈഷണികവുമായ പരിശുദ്ധി നിലനിർത്തുന്ന ഒരു താത്വികൻ എപ്പോഴും ശോകവിമുക്തനായിരിക്കും എന്ന് സ്റ്റോയിക്കുകൾ വിശ്വസിക്കുന്നു. നിയതിവാദവും സ്വതന്ത്ര ഇച്ഛയും തമ്മിലുള്ള ബന്ധത്തെക്കുറിച്ച് ബോധവാന്മാരായിരുന്ന സ്റ്റോയിക്കുകൾ ജീവിതത്തിൽ സന്തുലിതമായ ഇച്ഛ നിലനിർത്തുന്നത് വഴി താത്വികനു തന്റെ ധാർമ്മികവും, ധൈഷണികവുമായ പരിശുദ്ധി നിലനിർത്താൻ പറ്റുമെന്ന് വിശ്വസിക്കുന്നു. സ്റ്റോയിക്കുകളുടെ വിശ്വാസം അനുസരിച്ച് ഒരു വ്യക്തിയുടെ മാന്യത വിലയിരുത്തേണ്ടത് അയാളുടെ വാക്കുകളിൽ നിന്നല്ല അയാളുടെ പ്രവൃത്തിയിൽ നിന്നാകുന്നു. പ്രധാനമായും ശരിയായ പ്രവൃത്തി കൊണ്ട് ഒരാൾക്ക് ശോകവിമുക്തനാകാൻ പറ്റും എന്നാണ് സ്റ്റോയിക് തത്ത്വചിന്ത നമ്മെ പഠിപ്പിക്കുന്നത്.

### അവലംബം

വർഗ്ഗം:തത്ത്വശാസ്ത്രം
പറമ്പിക്കുളം - ആളിയാർ പദ്ധതി

ചാലക്കുടിപ്പുഴയിലെ അപ്പർ ഷോളയാർ ഡാം - സംഭരണ ശേഷി 152.7 mcm( million cubic meters), പറമ്പിക്കുളം ഡാം ( 504.66 mcm), തൂണക്കടവ് ഡാം (15.77 mcm ), പെരുവാരിപ്പള്ളം ഡാം (17.56 mcm ) എന്നിവയിൽ നിന്നും ഉള്ള ജലം ഈ കരാറിന്റെ ഭാഗമായി തമിഴ്നാട്ടിലെ ആളിയാർ ഡാമിലേക്ക്  ടണൽ  വഴി തിരിച്ചു വിടുന്നു .1960-കളിലാണ് ഈ കരാർ നിലവിൽ വന്നത്. കരാർ പ്രകാരം ചാലക്കുടിപ്പുഴയിലെ  കേരള ഷോളയാർ ഡാമിലെക്കും ചിറ്റൂർ പുഴയിലേക്കും (ഭാരതപുഴ ) നിശ്ചിത ശതമാനം വെള്ളം തുറന്നു വിടണമെന്ന്  വ്യവസ്ഥ ഉണ്ട് .

## അവലംബം


വർഗ്ഗം:ചാലക്കുടിപ്പുഴ
വർഗ്ഗം:കേരള സർക്കാരുമായി ബന്ധപ്പെട്ട കരാറുകൾ
കരിങ്കണ്ണി

അക്കാന്തേസീ കുടുംബത്തിൽ പെട്ട ഒരു വള്ളിച്ചെടി ആണ് **കരിങ്കണ്ണി**. **സൂസന** എന്നും ഇവ അറിയപ്പെടുന്നു. .  ആഫ്രിക്ക ആണ് ജന്മദേശം എന്നാൽ ലോകത്തിന്റെ മറ്റു ഭാഗങ്ങളിലും എത്തി ചേർന്നിട്ടുണ്ട്. ഇന്ന് ഇവയെ സ്വാഭാവികമായി ബ്രസീൽ, ഹവായ്,  ഈസ്റ്റ്‌ ഓസ്ട്രേലിയ , അമേരിക്കൻ സംസ്ഥാനങ്ങൾ ആയ ഫ്ലോറിഡ , ടെക്സസ് എവിടങ്ങളിലും കണ്ടുവരുന്നു.  ഇതിനെ ഒരു അലങ്കാരച്ചെടിയായി വളർത്തി വരുന്നു. രണ്ട്‌ കൊല്ലത്തിൽ കുടുതൽ ആയുസുണ്ട് ഈ ചെടിക്ക്.

## വിവരണം
പടർന്നു പിടിക്കുന്ന വള്ളിച്ചെടി ആയ ഇവ 6 മുതൽ 8 അടി വരെ പൊക്കത്തിൽ സാധാരണയായി വളരുന്നു. വള്ളികൾ തമ്മിൽ പിണഞ്ഞു ചേരുന്ന സ്വഭാവം ഉണ്ട് ഇവയ്ക്ക്. ഹൃദയത്തിന്റെ ആകൃതിയിൽ ഉള്ള കടും പച്ച ഇലകൾ ആണ്. പൂവിടാൻ പ്രതേക സമയം ഇല്ല, എല്ലാ കാലത്തും പൂക്കാറുണ്ട്. അഞ്ച് ഇതൾ ഉള്ള പൂക്കൾ ഓറഞ്ച്, ചുവപ്പ്, വെള്ള, മഞ്ഞ, എന്നീ നിറങ്ങളിൽ നടുവിൽ ചോക്ലേറ്റ് കലർന്ന കറുപ്പ് ഇല്ലാതെയും കാണപെടുന്നു. പൊതുവേ ഇവയ്ക്ക് ഓറഞ്ച് നിറം ആണ്. പൂവിന്റെ നടുവിൽ ചോക്ലേറ്റ് കലർന്ന കറുപ്പ് നിറവും ആണ്. ഇതാണ് കരിങ്കണ്ണി എന്ന് പേര് വരാൻ കാരണം.

## പ്രജനനം
പ്രജനനം  വിത്തുകൾ വഴി ആണ്. ഈർപ്പം നിറഞ്ഞ മണൽ കലർന്ന മണ്ണിൽ ഇവ പെട്ടെന്ന് വളരുന്നു. ഇവ അതിവേഗം വളരുകയും പുഷ്പിക്കുകയും ചെയ്യുന്നു .

## അവലംബം

## പുറത്തേക്കുള്ള കണ്ണികൾ
* Atlas of Florida Vascular Plants: ''Thunbergia alata''  
* ''Thunbergia alata'' 
*  ''Thunbergia alata'' 
*  ''Thunbergia alata''

വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:വള്ളിച്ചെടികൾ
വർഗ്ഗം:കേരളത്തിലെ സസ്യജാലം
ഹാർഡിഞ്ച് പ്രഭു (വിവക്ഷകൾ)

# ഹെൻറി ഹാർഡിഞ്ച് - 1844 മുതൽ 1848 വരെ ബ്രിട്ടീഷ് ഇന്ത്യയിലെ ഗവർണർ ജനറൽ
# ചാൾസ് ഹാർഡിഞ്ച് -  1910 മുതൽ 1916 വരെ ബ്രിട്ടീഷ് ഇന്ത്യയിലെ വൈസ്രോയ്
മറുപുറം

വിജി തമ്പിയുടെ സംവിധാനത്തിൽ 1990-ൽ പുറത്തിറങ്ങിയ മലയാളചലച്ചിത്രമാണ് ***മറുപുറം***. ജയറാം, മുകേഷ്, സുകുമാരൻ, ഉർവശി, എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്. ചിത്രത്തിന്റെ കഥ വിജി തമ്പിയും തിരക്കഥ കലൂർ ഡെന്നീസും രചിച്ചു.

## അഭിനേതാക്കൾ
* ജയറാം
* മുകേഷ്
* സുകുമാരൻ
* ഉർവശി
* അശോകൻ
* ദേവൻ
* ജഗതി ശ്രീകുമാർ
* സിദ്ദിഖ്
* സോമൻ
* മനോജ് കെ. ജയൻ

## പുറത്തേക്കുള്ള കണ്ണികൾ
*  
* 

വർഗ്ഗം:1990-ൽ പുറത്തിറങ്ങിയ മലയാളചലച്ചിത്രങ്ങൾ
ആഡാ ഇ. യോനാത്ത്

2009-ലെ രസതന്ത്രത്തിനുള്ള നോബൽ സമ്മാനം നേടിയ ശാസ്ത്രജ്ഞയാണ് **ആഡാ ഇ. യോനാത്ത്** (ജനനം: 22 ജൂൺ 1939). ഇസ്രയേൽ സ്വദേശിയായ ആഡായ്ക്ക് റൈബോസോമുകളുടെ ഘടനയെ സംബന്ധിക്കുന്ന പഠനത്തിനാണ് നോബൽ പുരസ്കാരം ലഭിച്ചത്. നോബൽ നേടുന്ന ആദ്യ ഇസ്രയേലി വനിതയാണ് ആഡാ ഇ. യോനാത്ത്. വീസ്മാൻ ഇൻസ്റ്റിറ്റ്യൂട്ട് ഓഫ് സയൻസിലെ ഹെലൻ ആന്റ് മിൽട്ടൺ എ കിമ്മൽമാൻ ജൈവ തന്മാത്രാ ഘടന കേന്ദ്രത്തിന്റെ (Helen and Milton A. Kimmelman Center for Biomolecular Structure and Assembly)ഡയറക്ടറാണ്.
## പുരസ്കാരങ്ങൾ
*2009 ലെ രസതന്ത്രത്തിനുള്ള നോബൽ സമ്മാനം (വെങ്കടരാമൻ രാമകൃഷ്ണനുമായി പങ്കു വച്ചു)

## അവലംബം

## പുറം കണ്ണികൾ

* Information and Resources, from the Office of Scientific and Technical Information, United States Department of Energy
* "APS user shares the “Israeli Nobel” for chemistry" , from the Argonne National Laboratory Advanced Photon Source (APS), United States Department of Energy
* The Official Site of Louisa Gross Horwitz Prize
* Weizmann Institute of Science, Yonath-Site
* Talk of Ada Yonath at the Origins 2011 congress 
*Of decoding ribosomes and winning the Nobel

വർഗ്ഗം:1939-ൽ ജനിച്ചവർ
വർഗ്ഗം:ജൂൺ 22-ന് ജനിച്ചവർ
വർഗ്ഗം:ഇസ്രയേലി രസതന്ത്രജ്ഞർ
വർഗ്ഗം:നോബൽ സമ്മാനം നേടിയ ഇസ്രയേൽ സ്വദേശികൾ
വർഗ്ഗം:രസതന്ത്രത്തിനുള്ള നോബൽ സമ്മാന ജേതാക്കൾ
വർഗ്ഗം:നോബൽ സമ്മാനം നേടിയ വനിതകൾ
ഓക്സീകരണം

ഒരു രാസപ്രവർത്തനത്തിൽ ഇലക്ട്രോണിനെ വിട്ടുകൊടുക്കുന്നതാണ് **ഓക്സീകരണം** (oxidation). ഇലക്ട്രോൺ സ്വീകരിക്കുന്ന പ്രവർത്തനമാണ് **നിരോക്‌സീകരണം**. ഓക്സീകരണം നടത്തുന്നവ **ഓക്സീകാരികൾ** എന്നറിയപ്പെടുന്നു. ഓക്സീകരണത്തിന് വിധേയമാവുന്നവ **നിരോക്സീകാരികൾ** (Reduction Agent) എന്നറിയപ്പെടുന്നു.

മഗ്നീഷ്യം ക്ലോറൈഡുണ്ടാകുന്ന രാസപ്രവർത്തനത്തിൽ മഗ്നീഷ്യം, ക്ലോറിന് ഇലക്ട്രോൺ വിട്ടുകൊടുത്ത് ക്ലോറിനെ നിരോക്‌സീകരിക്കുന്നു. ഇതിനാൽ തന്നെ ഈ രാസപ്രവർത്തനത്തിൽ മഗ്നീഷ്യം നിരോക്‌സീകാരിയായും ക്ലോറിൻ ഇലക്ട്രോൺ സ്വീകരിക്കുന്നതിനാൽ ഓക്‌സീകാരിയായും പരിഗണിക്കുന്നു. മറ്റൊരുവിധത്തിൽ പറഞ്ഞാൽ ഓക്‌സിഡേഷൻ നമ്പർ കൂട്ടുന്ന പ്രവർത്തനമാണ് ഓക്‌സീകരണം. ഓക്‌സിഡേഷൻ നമ്പർ കുറയുന്ന പ്രവർത്തനമാണ് നിരോക്‌സീകരണം.

രാസപ്രവർത്തനത്തിൽ ഏതു ഭാഗത്താണോ ഓക്‌സിഡേഷൻ നമ്പർ കുറയുന്നത് ആ തന്മാത്രയായിരിക്കും ഓക്‌സീകാരി. ഓക്‌സിഡേഷൻ നമ്പർ കൂടുന്ന തന്മാത്ര ഏതു ഭാഗത്താണോ ആ തന്മാത്രയായിരിക്കും നിരോക്‌സീകാരി. രാസപ്രവർത്തനം നടക്കുന്ന ഒരു സംയുക്തത്തിലെ ഘടക മൂലകങ്ങളുടെ ഓക്‌സീകരണാവസ്ഥയെ സൂചിപ്പിക്കുന്ന സംഖ്യയാണ് ഓക്‌സിഡേഷൻ നമ്പർ. ഓക്‌സീകരണം,നിരോക്‌സീകരണം എന്നീ പ്രവർത്തനങ്ങൾ ഒരുമിച്ച് നടക്കുന്നതിനാൽ ഇത്തരം രാസപ്രവർത്തനങ്ങളെ റിഡോക്‌സ് പ്രവർത്തനം എന്നു വിളിക്കാം.

## അവലംബം

വർഗ്ഗം:ഓക്സീകരണം
വർഗ്ഗം:രസതന്ത്രം
മൾട്ടിമീഡിയ മെസേജിങ് സർവീസ്

**മൾട്ടി മീഡിയ മെസ്സേജ്  സർവ്വീസ്**  എന്നതിൻറെ  ചുരുക്കെഴുത്താണ്‌ **എം.എം.എസ്.** എന്നറിയപ്പെടുന്നത്. അത്യന്താധുനിക മൊബൈൽ ഹാൻഡ്‌ സെറ്റുകൾ ഉപയോഗിച്ച്  ചിത്രങ്ങളും വീഡിയോകളും പാട്ടുകളും പരസ്പരം കൈമാറുന്ന ജിഎസ്എം(GSM) നെറ്റ്‌വർക്ക് സാങ്കേതിക വിദ്യ എം എം എസ് എന്ന പേരിൽ വിവക്ഷിക്കപ്പെടുന്നു.എം‌എം‌എസ് സ്റ്റാൻ‌ഡേർഡ് കോർ‌ എസ്‌എം‌എസ് (ഹ്രസ്വ സന്ദേശ സേവനം) കഴിവ് വിപുലീകരിക്കുന്നു, ഇത് 160 പ്രതീകങ്ങളിൽ‌ കൂടുതൽ‌ ദൈർ‌ഘ്യമുള്ള വാചക സന്ദേശങ്ങൾ‌ കൈമാറാൻ‌ അനുവദിക്കുന്നു. വാചകം മാത്രമുള്ള എസ്എംഎസിൽ നിന്ന് വ്യത്യസ്തമായി, നാൽപത് സെക്കൻഡ് വരെ വീഡിയോ, ഒരു ചിത്രം, ഒരു സ്ലൈഡ്‌ഷോ ഉൾപ്പെടെ വിവിധതരം മീഡിയകൾ എംഎംഎസിന് നൽകാൻ കഴിയും. ആദ്യത്തെ ജി‌എസ്എം നെറ്റ്‌വർക്കുമായി ചേർന്ന് 2002 ലാണ് ആദ്യത്തെ എം‌എം‌എസ് ശേഷിയുള്ള ഫോണുകൾ അവതരിപ്പിച്ചത്. സോണി എറിക്സൺ ടി 68ഐ(68i) ആദ്യത്തെ എം‌എം‌എസ് ശേഷിയുള്ള സെൽ‌ഫോണാണെന്ന് പരക്കെ വിശ്വസിക്കപ്പെടുന്നു, 2004 ലും 2005 ലും തുടങ്ങി നിരവധി വടക്കേ അമേരിക്കൻ വിപണികളിൽ ഇത് ഇറങ്ങി.

ക്യാമറ സജ്ജീകരിച്ച ഹാൻഡ്‌സെറ്റുകളിൽ നിന്ന് ഫോട്ടോഗ്രാഫുകൾ അയയ്ക്കുന്നതാണ് ഏറ്റവും സാധാരണമായ ഉപയോഗം. വാർത്താ, വിനോദ ഉള്ളടക്കം വിതരണം ചെയ്യുന്നതിനുള്ള ഒരു മാർഗ്ഗമായി മീഡിയ കമ്പനികൾ വാണിജ്യാടിസ്ഥാനത്തിൽ എംഎംഎസിനെ ഉപയോഗിച്ചു, കൂടാതെ സ്കാൻ ചെയ്യാവുന്ന കൂപ്പൺ കോഡുകൾ വിതരണം ചെയ്യുന്നതിനുള്ള ഒരു ഉപകരണമായി ചില്ലറ വ്യാപാരികൾ ഇത് വിന്യസിച്ചിട്ടുണ്ട്, ഉൽപ്പന്ന ഇമേജുകൾ, വീഡിയോകൾ, മറ്റ് വിവരങ്ങൾ തുടങ്ങിയവ.

3 ജിപിപി, വാപ്പ് ഗ്രൂപ്പുകൾ വളർത്തിയെടുത്തതുമൂലം എം‌എം‌എസ് സ്റ്റാൻ‌ഡേർഡിന്റെ വികസനം സാധ്യമാക്കി, ഇപ്പോൾ ഇത് ഓപ്പൺ മൊബൈൽ അലയൻസിൽ (ഒ‌എം‌എ) തുടരുന്നു.

## ചരിത്രം
1984 ൽ ആദ്യമായി വികസിപ്പിച്ചെടുത്ത എസ്എംഎസ് സന്ദേശമയയ്ക്കൽ സാങ്കേതികവിദ്യ ഉപയോഗിച്ചാണ് മൾട്ടിമീഡിയ സന്ദേശമയയ്‌ക്കൽ സേവനം നിർമ്മിച്ചത്  ഇത് ഒരു ക്യാപ്റ്റീവ് സാങ്കേതികവിദ്യയായി സേവന ദാതാക്കൾക്ക് "ആരെങ്കിലും ഫോട്ടോ എടുക്കുമ്പോഴെല്ലാം ഫീസ് ഈടാക്കാൻ" പ്രാപ്തമാക്കി.

2010 നും 2013 നും ഇടയിൽ യു‌എസിലെ എം‌എം‌എസ് ട്രാഫിക്ക് 57 ബില്ല്യണിൽ നിന്ന് ഉയർന്ന് 96 ബില്ല്യൺ അയച്ച സന്ദേശങ്ങൾ 70% വർദ്ധിച്ചു.  സ്മാർട്ട്‌ഫോണുകൾ വ്യാപകമായി സ്വീകരിക്കുന്നതിന്റെ ഭാഗമാണിത്.
## ഇതും കൂടി കാണുക
* ഷോർട്ട് മെസ്സേജ് സർ‌വീസ്
## അവലംബം
വർഗ്ഗം:വാർത്താവിനിമയം
വർഗ്ഗം:സാങ്കേതികവിദ്യ - അപൂർണ്ണലേഖനങ്ങൾ
പ്രതാപ് ചന്ദ്ര റെഡ്ഡി

ഇന്ത്യയിലെ ആദ്യത്തെ കോർപ്പറേറ്റ് ആശുപത്രി ശൃംഖലയായ അപ്പോളോയുടെ സ്ഥാപകനാണ് **ഡോ. പ്രതാപ്ചന്ദ്രറെഡ്ഡി**.

1983-ൽ അദ്ദേഹം തന്റെ ആശുപത്രി ശൃംഖലയായ അപ്പോളോ ആശുപത്രികൾക്ക് ചെന്നൈയിൽ തുടക്കമിട്ടു.  തന്റെ അൻപതാമത്തെ വയസ്സിൽ അദ്ദേഹം തുടങ്ങിയ ഈ സ്ഥാപനത്തിന്ന് 2013-ൽ 54 ആശുപത്രികളും 1600 ഫാർമസികളും 60 ക്ലിനിക്കൽ ലബോറട്ടറികളും 11 നഴ്സിങ്ങ് കോളേജുകളും ഉണ്ട്.
മൊത്തം പതിനായിരം കിടക്കകൾ ഈ ആശുപത്രികളിലെല്ലാം കൂടി ഉണ്ട്.  അതിനൂതനങ്ങളായ സാങ്കേതികഉപകരണങ്ങൾ കൊണ്ട് സമ്പന്നമായ ഈ ശൃംഖലയിൽ ഒരുലക്ഷത്തോളം പേർ പ്രതിദിനം ചികിത്സക്കായി എത്തുന്നു.  യു.ഏ. ഇ. അടക്കമുള്ള ഗൾഫ് രാജ്യങ്ങളിൽ ഇതിന്ന് ശാഖകളുണ്ട്.

## അവാർഡുകളും അംഗീകാരങ്ങളും
* **1991:** Conferred with most prestigious honor **Padma Bhushan** 
* **2010:** Conferred with most prestigious civilian honor **Padma Vibhushan** 
* **2018:** Conferred the Lions Humanitarian Award by Apollo Hospitals

## അവലംബം

## പുറത്തേക്കുള്ള കണ്ണികൾ
*https://www.apollohospitals.com/corporate/apollo-management/chairman-profile 

വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:പത്മവിഭൂഷൺ പുരസ്കാരം ലഭിച്ചവർ
വർഗ്ഗം:ഇന്ത്യൻ വ്യവസായികൾ
വർഗ്ഗം:ഇന്ത്യൻ ശതകോടീശ്വരന്മാർ
വർഗ്ഗം:1933-ൽ ജനിച്ചവർ
മഹാഗൗരി

നവദുർഗ്ഗയിൽ ഏട്ടാമത്തെ ദേവിയാണ് **മഹാഗൗരി**(**महागौरी**). നവരാത്രിയുടെ എട്ടാമത്തെനാളിലാണ് മഹാഗൗരിയെ പ്രധാനമായും ആരാധിക്കുന്നത്. ഹൈന്ദവവിശ്വാസമനുസരിച്ച് ഭക്തരുടെ കാമനകൾ പൂർത്തീകരിക്കുന്ന ദേവിയാണ് മഹാഗൗരി. നാലുകരങ്ങളാണ് മഹാഗൗരിക്കുള്ളത്. ശൂലവും ഡമരുവും മഹാഗൗരി കൈകളിലേന്തിയിരിക്കുന്നു.

## ഐതീഹ്യം

മഹാഗൗരിയുടെ ശരീരവും ആടയാഭരണങ്ങളും വെളുത്തതാണ്. ദേവിയുടെ വാഹനവും വെള്ളനിറത്തിലുള്ള ഒരു കാളയാണ്

## അവലംബം

## പുറത്തേക്കുള്ള കണ്ണികൾ

* മഹാഗൗരി

വർഗ്ഗം:ഹൈന്ദവദൈവങ്ങൾ
വർഗ്ഗം:നവദുർഗ്ഗകൾ
ദഹ്റാൻ

സൗദി അറേബ്യയുടെ കിഴക്കൻ പ്രവിശ്യ (സൗദി_അറേബ്യ)യിലെ ഒരു പ്രധാന വ്യാവസായിക നഗരമാണ് **ദഹ്റാൻ**  *aẓ-Ẓahrān*). ലോകത്തിലെ ഏറ്റവും വലിയ പെട്രോളിയം കമ്പനിയായ സൗദി അറേബ്യൻ ദേശീയ എണ്ണക്കമ്പനിയായ സൗദി അരാംകൊയുടെ ആസ്ഥാനം ദഹ്റാനിലാണ്. 

## ഗതാഗത സൗകര്യങ്ങൾ

അന്തരാഷ്ട്രനിലവാരത്തിലുള്ള റോഡ് ശ്രിംഖലയുള്ള നഗരമാണ് ദഹ്റാൻ. രാജ്യത്തിന്റെ ഏതൊരു നഗരത്തിലേക്ക് എത്തിപ്പെടാവുന്ന രീതിയിലാണ് റോഡുകൾ നിർമ്മിച്ചിരിക്കുന്നത്. തുറമുഖം, തീവണ്ടിതാവളം, വീമാനതാവളം തുടങ്ങിയ ഗതാഗതസൗകര്യങ്ങൾ തൊട്ടടുത്ത ദമാം നഗരത്തിന്റേതാണ്. 

## പ്രധാന സ്ഥാപനങ്ങൾ

* ദഹ്റാൻ എയർബേസ് - ആദ്യകാലങ്ങളിൽ അന്തരാഷ്ട്രവീമാനതാവളമായി ഉപയോഗിച്ചിരുന്ന ഈ എയർബേസ് ഇപ്പോൾ പൂർണ്ണമായും സൈനികവാശ്യത്തിനായി ഉപയോഗിക്കുന്നു.
* സൗദി അരാംകൊ - ആസ്ഥാനം

## സമീപ നഗരങ്ങൾ

* ദമാം
* ഖോബാർ
* സിയാത്ത്
* ഖതീഫ്
* അബ്‌കേക്
* ഹുഫൂഫ്
* ജുബൈൽ

## ചിത്രശാല

പ്രമാണം:Saudi Aramco Itra Museum, Dhahran - സൗദി അരാംകോ - ഇത്ര മ്യൂസിയം, ദഹ്റാൻ 05.jpg|ഇത്ര മ്യുസിയം


## അവലംബം
ശ്രുതകീർത്തി

രാമായണത്തിൽ ദശരഥന്റെ നാലുമക്കളിൽ ഒരാളായ ശത്രുഘ്നൻറെ പത്നിയാണ് **ശ്രുതകീർത്തി**. ജനകന്റെ നാലുപുത്രിമാരിൽ ഒരുവൾ. രാമായണത്തിൽ വലിയ പ്രാധാന്യമൊന്നും ഈ കഥാപാത്രത്തിനില്ല

വർഗ്ഗം:രാമായണത്തിലെ കഥാപാത്രങ്ങൾ
കിറ്റിവേക്ക് കടൽക്കാക്ക

ഒരു തരം കടൽ കാക്കയാണ് **കിറ്റിവേക്ക് കടൽകാക്ക**. പ്രധാനമായും വടക്കേ അമേരിക്കയിലും യൂറോപ്പിലും കണ്ടുവരുന്ന പക്ഷികളാണിവ.

ഇന്ത്യയിൽ ഇവയെ ഗോവ (2005), മഹാരാഷ്ട്ര (2012), അസം (2012), മഹാരാഷ്ട്ര (2013), ചാവക്കാട് (2012-13) എന്നിവിടങ്ങളിൽ ഇവയെ ഇതിനുമുമ്പ് കണ്ടെത്തിയിട്ടുണ്ട്. 
## ചിത്രശാല

File:Rissa tridactyla standing.jpg|
File:Black-legged Kittiwake.jpg|Colony at Svalbard
File:arcticskua.jpg|Chased by an Arctic Skua at Svalbard
File:Dreizehenmoewen.jpg|At the Norwegian bird-island Runde
File:Dreizehenmoewenpaar.jpg|At Runde
File:Black-legged Kittiwake and Chick.jpg|On nest with chick
File:Dreizehenmöwe.jpg|Adult and chicks
File:Gullislandeagle.jpg|Juvenile Bald Eagle hunting at a Kittiwake rookery, Kachemak Bay, Alaska
Rissa tridactyla MHNT.ZOO.2010.11.125.1.jpg |Museum specimen 


## അവലംബം


## പുറം കണ്ണികൾ
*Kadalundi makes history with new gull species
* Avibase
* Black-legged Kittiwake - ''Rissa tridactyla''  USGS Patuxent Bird Identification InfoCenter
* Black-legged Kittiwake Species Account - Cornell Lab of Ornithology

* 
* 
* 

വർഗ്ഗം:കടൽപക്ഷികൾ
കുറ്റിച്ചൂരൽ

പശ്ചിമഘട്ടത്തിലെ 900 മുതൽ 1600 മീറ്റർ വരെയുള്ളയിടങ്ങളിൽ കാണുന്ന ദുർബലകാണ്ഡമുള്ള ഒരു അപൂർവഇനം ചൂരലാണ് കുറ്റിച്ചൂരൽ. . കൃഷി ചെയ്യുമ്പോൾ നട്ട് 10-12 കൊല്ലമാവുമ്പോഴേക്കും ഓരോ ചുവട്ടിലും അൻപതിലേറെ തണ്ടുകൾ കാണും. കഴക്കാടൻചൂരൽ എന്നും അറിയപ്പെടുന്നു.

## അവലംബം

## പുറത്തേക്കുള്ള കണ്ണികൾ

വർഗ്ഗം:ചൂരലുകൾ
വർഗ്ഗം:കലാമസ്
വർഗ്ഗം:കേരളത്തിലെ സസ്യജാലം
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
മാണ്ഡവി

രാമായണത്തിലെ ഒരു കഥാപാത്രമാണു **മാണ്ഡവി**. ജനകമഹാരാജാവിന്റെ അനുജനായ കുശദ്വജന്റെ രണ്ടു പുത്രിമാരിൽ ഒരുവളാണ് ഈ കഥാപാത്രം. ദശരഥമഹാരാജാവിന്റെ നാലുമക്കളിൽ ഒരാളായ ഭരതൻ  ഇവരെ വിവാഹം കഴിച്ചു. രാമായണത്തിൽ വലിയ പ്രാധാന്യമൊന്നും ഈ കഥാപാത്രത്തിനില്ല.
## പുറത്തേക്കുള്ള കണ്ണികൾ

വർഗ്ഗം:രാമായണത്തിലെ കഥാപാത്രങ്ങൾ
ചെറുചൂരൽ

പശ്ചിമഘട്ടത്തിൽ ധാരാളമായി കാണുന്ന ഒരു ചെടിയാണ് ചിമ എന്നും അറിയപ്പെടുന്ന ചെറുചൂരൽ. . 300 മീറ്ററീനും 1500 മീറ്ററിനും ഇടയിൽ ഉയരമുള്ള നനവാർന്ന നിത്യഹരിതവനങ്ങളിൽ കാണുന്നു. ഒന്നേകാൽ മീറ്ററോളം നീളമുണ്ട് ഇലയ്ക്ക്. കുറ്റിച്ചൂരലുമായി നല്ല സാമ്യമുണ്ട്. 

## അവലംബം

## പുറത്തേക്കുള്ള കണ്ണികൾ
* ചിത്രവും വിവരണവും

വർഗ്ഗം:ചൂരലുകൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
ഖതീഫ്

സൗദി അറേബ്യയിലെ കിഴക്കൻ പ്രവിശ്യയിൽ പെട്ട ഒരു നഗരമാണ് **ഖതീഫ്** (അറബി: القطيف). അറേബ്യൻ ഉപദ്വീപിന്റെ കിഴക്ക് ഭാഗത്തുള്ള ഒരു പുരാതന ജനവാസ കേന്ദ്രം കൂടിയാണ് ഖതീഫ്. സൗദി അറേബ്യയിൽ ഷിയാ വിശ്വാസികൾക്ക് ഭൂരിപക്ഷമുള്ള ചുരുക്കം ചില പ്രദേശങ്ങളിൽ ഒന്ന് കൂടിയാണ്. ദമാം നഗരത്തിൽ നിന്ന് ഏകദേശം 25 കിലോമീറ്റർ ദൂരെയാണ് ഈ പ്രദേശം.

## സമീപ പ്രദേശങ്ങൾ

* ദമാം
* സിയാത്
* ജുബൈൽ
* ദഹ്റാൻ
* ഖോബാർ

## അവലംബം
ചിറ്റീന്തൽ

യൂറോപ്പ് വൻകരയിലെ പനവർഗ്ഗത്തിൽപ്പെടുന്ന ഏക തദ്ദേശീയമായ വൃക്ഷമാണ് **ചിറ്റീന്തൽ**. . സ്വാഭാവികമായി കാണപ്പെടുന്നവയിൽ ഭൂമുഖത്തിന്റെ ഏറ്റവും വടക്കായി കാണുന്ന പനയും ഇതുതന്നെയാണ്. ലോകത്ത് പലയിടങ്ങളിലും അലങ്കാരവൃക്ഷമായി ഇവ നട്ടുപിടിപ്പിച്ചുവരുന്നു. Chamaerops ജനുസിലെ ഏക സ്പീഷിസാണിത്. തീയിനെയും വരൾച്ചയെയും പ്രതിരോധിക്കാനുള്ള ചിറ്റീന്തലിന്റെ കഴിവ് വലിയ പരിസ്ഥിതി പ്രാധാന്യമുള്ളതാണ്. കുട്ടയും വട്ടിയും ചൂലുമെല്ലാം ഉണ്ടാക്കാൻ ഇതിന്റെ ഇലകൾ ഉപയോഗിക്കുന്നു. ഔഷധഗുണമുണ്ട്. വളരുന്ന ഇടങ്ങളുടെ നഷ്ടവും നഗരവൽക്കരണവും ഇതിനെയൊരു വംശനാശഭീഷണിയുള്ള മരമാക്കിത്തീർക്കുന്നു. ഡ്വാർഫ് ഫാൻ പാം, യൂറോപ്യൻ ഫാൻ പാം, മെഡിറ്ററേനിയൻ ഫാൻ പാം എന്നെല്ലാം അറിയപ്പെടുന്നു.

## അവലംബം

## പുറത്തേക്കുള്ള കണ്ണികൾ
* വിചിത്രമായ പരാഗണരീതിയെപ്പറ്റി

വർഗ്ഗം:ഔഷധസസ്യങ്ങൾ
വർഗ്ഗം:വംശനാശം നേരിടുന്ന വൃക്ഷങ്ങൾ
വർഗ്ഗം:അലങ്കാരസസ്യങ്ങൾ
ടി.വി. ശങ്കരനാരായണൻ

പ്രമുഖനായ കർണാടക സംഗീതജ്ഞനാണ് **ടി.വി. ശങ്കരനാരായണൻ** (തിരുവലങ്ങാടു വെമ്പുഅയ്യർ ശങ്കരനാരായണൻ).
## ജീവിതരേഖ
സംഗീതജ്ഞരായ തിരുവാലങ്ങൽ വെമ്പു അയ്യരുടെയും ഗോമതി അമ്മാളുടെയും മകനാണ്. അമ്മാവനും പ്രസിദ്ധ സംഗീതജ്ഞനുമായ മധുരൈ മണി അയ്യർ ആണ് അദ്ദേഹത്തിന്റെ ഗുരു.

## പുരസ്കാരങ്ങൾ

*പദ്മഭൂഷൺ (2003)
*ശെമ്മാംങ്കുടി ശ്രീനിവാസ അയ്യർ പുരസ്‌കാരം
*സംഗീത കലാരത്‌ന, കേന്ദ്ര സംഗീത നാടക അക്കാദമി അവാർഡ്
* മദ്രാസ് മ്യൂസിക്ക് അക്കാദമിയുടെ സംഗീത കലാനിധി
## ചിത്രശാല (കച്ചേരിയിലെ ഭാവതലങ്ങൾ)

File:T. V. Sankaranarayanan1.jpg|thumb|T. V. Sankaranarayanan
File:T. V. Sankaranarayanan2.jpg|thumb|T. V. Sankaranarayanan
File:T. V. Sankaranarayanan3.jpg|thumb|T. V. Sankaranarayanan
File:T. V. Sankaranarayanan4.jpg|thumb|T. V. Sankaranarayanan
File:T. V. Sankaranarayanan 8.jpg|thumb|T. V. Sankaranarayanan
File:T. V. Sankaranarayanan 15.jpg|thumb|T. V. Sankaranarayanan 


## അവലംബം


വർഗ്ഗം:1943-ൽ ജനിച്ചവർ
വർഗ്ഗം:മാർച്ച് 7-ന് ജനിച്ചവർ
വർഗ്ഗം:ഇന്ത്യൻ സംഗീതജ്ഞർ
വർഗ്ഗം:കർണ്ണാടകസംഗീതജ്ഞർ
വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:സംഗീതകലാനിധി പുരസ്കാരം ലഭിച്ചവർ
കാട്ടുചൂരൽ

കേരളത്തിലെ നനവാർന്ന നിത്യഹരിതവനങ്ങളിൽ പരക്കെ കാണപ്പെടുന്ന ഒരുതരം ചൂരലാണ് **കാട്ടുചൂരൽ**.   . 

## അവലംബം

## പുറത്തേക്കുള്ള കണ്ണികൾ

വർഗ്ഗം:ചൂരലുകൾ
വർഗ്ഗം:ചിത്രം ആവശ്യമുള്ള സസ്യങ്ങളുടെ താളുകൾ‎
അരിച്ചൂരൽ

കേരളത്തിലെ നനവാർന്ന നിത്യഹരിതവനങ്ങളിൽ പരക്കെ കാണപ്പെടുന്ന ഒരുതരം ചൂരലാണ് **അരിച്ചൂരൽ**.. വണ്ണം തീരെ കുറവാണ്. ഇലയ്ക്ക് 40-60 സെ, മി നീളം കാണും. ചെറുചൂരൽ, വള്ളിച്ചൂരൽ എന്നെല്ലാം അറിയപ്പെടുന്നു.

## അവലംബം

## പുറത്തേക്കുള്ള കണ്ണികൾ

വർഗ്ഗം:ചൂരലുകൾ
മണിച്ചൂരൽ

കേരളത്തിലെ ആനമലയിലും നീലഗിരിയിലും ധാരാളമുള്ള ചെറിയ ഒരിനം ചൂരലാണ് **മണിച്ചൂരൽ**. . ധാരാളം ഇലകളുള്ള ഒരിനമാണിത്.

## അവലംബം

## പുറത്തേക്കുള്ള കണ്ണികൾ

വർഗ്ഗം:ചൂരലുകൾ
വർഗ്ഗം:കേരളത്തിലെ സസ്യജാലം
പച്ചച്ചൂരൽ

ഒട്ടമൂടൻ എന്നും അറിയപ്പെടുന്ന ഒരിനം ചൂരലാണ് പച്ചച്ചൂരൽ. . 

## അവലംബം

## പുറത്തേക്കുള്ള കണ്ണികൾ
* http://build.e-monocot.org/uat/portal/taxon/urn:kew.org:wcs:taxon:29440;jsessionid=1C6A84DF2BFB2FBF54C83B20C82DFA56

വർഗ്ഗം:ചൂരലുകൾ
പാൽച്ചൂരൽ

കേരളത്തിലെയും കർണ്ണാടകത്തിലെയും 950 മീറ്റർ വരെ ഉയരമുള്ള നനവാർന്ന മഴക്കാടുകളിൽ കാണുന്ന ഒരിനം ചൂരലാണ് പാൽച്ചൂരൽ. . മുറിച്ചാൽ പാലുപോലുള്ള ഒരു വെള്ളക്കറ വരാറുണ്ട്.

## അവലംബം

## പുറത്തേക്കുള്ള കണ്ണികൾ

വർഗ്ഗം:ചൂരലുകൾ
കല്ലൻചൂരൽ

കേരളത്തിലെയും തമിഴ്‌നാട്ടിലെയും 1000 മീറ്റർ വരെ ഉയരമുള്ള നിത്യഹരിതവനങ്ങളിൽ കാണുന്ന ഒരിനം ചൂരലാണ് **കല്ലൻചൂരൽ**. . കാക്കച്ചൂരൽ, കൊല്ലൻചൂരൽ, പിണ്ടിച്ചൂരൽ, വന്തൽ, വാന്തൽ, വെളിച്ചൂരൽ, വേലിച്ചൂരൽ എന്നെല്ലാം പേരുകളുണ്ട്. 10 മീറ്ററോളം ഉയരത്തിൽ കയറിപ്പോവും. ഇലകൾക്ക് 2 മീറ്ററോളം നീളം വയ്ക്കും. ഫർണിച്ചർ ഉണ്ടാക്കാനും കൊട്ടമെടയാനും ഉപയോഗിക്കുന്നു. 

## അവലംബം

## പുറത്തേക്കുള്ള കണ്ണികൾ

വർഗ്ഗം:ചൂരലുകൾ
വർഗ്ഗം:ചിത്രം ആവശ്യമുള്ള സസ്യങ്ങളുടെ താളുകൾ‎
മേരി ലീകീയ്

ഒരു ബ്രിട്ടീഷ് പുരാവസ്തുഗവേഷകയും നരവംശശാസ്ത്രജ്ഞയുമായിരുന്നു **മേരി ലീകീയ്** (6 ഫെബ്രുവരി1913 – 9 ഡിസംബർ1996). *പ്രോകോൺസൽ* എന്ന വംശനാശം സംഭവിച്ച ആൾക്കുരങ്ങിന്റെ തലയോടിന്റെ ഫോസിൽ ആദ്യമായി കണ്ടെത്തിയത് ഇവരാണ്. ഭർത്താവായിരുന്ന ലൂയിസ് ലീകീയോടൊത്തായിരുന്നു അധികകാലവും പ്രവർത്തിച്ചിരുന്നത്. ഓൾഡുവായ് ഗോർജിൽ നിന്നും മനുഷ്യന്റെ പൂർവികരുടെ അനേകം ഫോസിലുകളും ഉപയോഗിച്ചിരുന്ന പണിയായുധങ്ങളും കണ്ടെടുക്കുകയും, ഇവയെ തരംതിരിക്കാനായി ഒരു ശാസ്ത്രീയരീതി രൂപപെപെടുത്തുകയും ചെയ്തു. 1960-ൽ ഓൾഡുവായിലെ ഖനനസംരംഭത്തിന്റെ ഡയറക്റ്ററായി. 1996 ഡിസംബർ 6-ന് നിര്യാതയായി. റിച്ചാർഡ്, ഫിലിപ്പ്, ജൊനാഥൻ എന്നിവർ മക്കളാണ്.

വർഗ്ഗം:പുരാവസ്തു ഗവേഷകർ
സൽസ (സോസ്)

മെക്സിക്കോയിലും , തെക്കേ അമേരിക്കയിലും വിപുലമായി ഉപയോഗിക്കുന്ന ഒരു തരം എരിവുള്ള സോസാണ് **സൽസ**. സ്പാനിഷ് ഭാഷയിൽ **സൽസ** എന്ന വാക്കിന്റെ അർത്ഥം സോസ് എന്നാണ്.

## അവലംബം

വർഗ്ഗം:ഭക്ഷണം
വർഗ്ഗം:മെക്സിക്കൻ വിഭവങ്ങൾ
നാച്ചോസ്

മെക്സിക്കോയിലും അമേരിക്കയിലും വളരെ പോപ്പുലർ ആയ ഒരു സ്നാക്ക് ഫുഡാണ് **നാച്ചോസ്**. ടോർട്ടീയ ചിപ്സ്, സൽസ (സോസ്), അരിഞ്ഞ ഹലപ്പീനോ, ഒലീവ് എന്നിവയാണ് ഇതിന്റെ പ്രധാന ഘടകങ്ങൾ.
ലഘുചിത്രം

= നാച്ചോസ് =
വിക്കിപീഡിയ, ഒരു സ്വതന്ത്ര വിജ്ഞാനകോശം.
Jump to navigationJump to search
### അവലംബം

വർഗ്ഗം:ഭക്ഷണപദാർത്ഥങ്ങൾ
വർഗ്ഗം:മെക്സിക്കൻ വിഭവങ്ങൾ
ചന്നപട്ടണം കളിപ്പാട്ടങ്ങൾ

കർണാടകയിലെ ചന്നപട്ടണത്തിൽ നിർമ്മിക്കപ്പെടുന്ന തടി കൊണ്ടുള്ള കളിപ്പാട്ടങ്ങളും പാവകളുമാണ് **ചന്നപട്ടണം കളിപ്പാട്ടങ്ങൾ** എന്നറിയപ്പെടുന്നത്. പരമ്പരാത കരകൗശലവിദ്യയിൽ നിർമ്മിക്കപ്പെടുന്ന ഈ കളിപ്പാട്ടങ്ങൾ ഭൂപ്രദേശസൂചികയിൽ ഉൾപ്പെടുത്തപ്പെട്ടിട്ടുണ്ട്. ഈ കളിപ്പാട്ടങ്ങളുടെ പ്രശസ്തി കാരണം ചന്നപട്ടണത്തെ കളിപ്പാട്ടങ്ങളുടെ നാട് എന്നർത്ഥമുള്ള *ഗൊംബേഗള ഊരു* എന്ന് വിശേഷിപ്പിക്കാറുണ്ട്.

## ചരിത്രം

ഈ കളിപ്പാട്ടനിർമ്മാണത്തിന്റെ ചരിത്രം 18-ആം നൂറ്റാണ്ടിൽ ടിപ്പു സുൽത്താന്റെ ഭരണകാലത്ത് നിന്ന് തുടങ്ങുന്നു. തദ്ദേശീയരായ കരകൗശലപ്പണിക്കാരെ മരം കൊണ്ടുള്ള കളിപ്പാട്ടനിർമ്മാണം പരിശീലിപ്പിക്കുവാനായി ടിപ്പു പേർഷ്യയിൽ നിന്നും കരകൗശലവിദഗ്ദരെ കൊണ്ടുവന്നതായി പറയപ്പെടുന്നു.  രണ്ടു നൂറ്റാണ്ടുകളായി ഐവറി വുഡ് ഉപയോഗിച്ചാണ് ഈ കളിപ്പാട്ടങ്ങൾ നിർമ്മിക്കുന്നത്. വീട്ടിയും ചന്ദനവും ചില സന്ദർഭങ്ങളിൽ ഉപയോഗിക്കാറുണ്ട്.

## നിർമ്മാണം
പരമ്പരാഗതമായി ഉപയോഗിച്ചു വരുന്ന ഐവറി വുഡിനു പുറമേ റബറും കേദാറും പൈനും ആധുനികകാലത്ത് ഈ കളിപ്പാട്ടനിർമ്മാണത്തിനായി ഉപയോഗിക്കാറുണ്ട്. മരങ്ങൾ ശേഖരിക്കുക, അവ സംസ്കരിച്ചെടുക്കുക, വിവിധ ആകൃതികളിൽ മുറിച്ചെടുക്കുക കൊത്തുപണികൾ നടത്തുക, അനുയോജ്യമായ നിറങ്ങൾ നൽകുക, പോളിഷ് ചെയ്യുക തുടങ്ങി വിവിധ ഘട്ടങ്ങൾ ഇവയുടെ നിർമ്മാണത്തിലുണ്ട്. പൂർണ്ണമായും സസ്യനിർമ്മിത ചായങ്ങളാണ് ചന്നപട്ടണം കളിപ്പാട്ടങ്ങൾക്ക്  നിറം പകരുവാൻ ഉപയോഗിക്കുന്നത്. 2006 ഒക്ടോബറിലെ കണക്കുകൾ പ്രകാരം 50 ചെറു ഫാക്ടറികളിലും 254 ഭവനയൂണിറ്റുകളിലുമായി 6000 ആളുകൾ ചന്നപട്ടണപ്രദേശത്ത് ഈ തൊഴിലിലേർപ്പെട്ടിരിക്കുന്നു.

## വളർച്ച
കാര്യമായ പിന്തുണയുടെയും വിപണനതന്ത്രങ്ങളുടെയും അഭാവത്തിൽ ഒരു ദശകത്തിലേറെയായി സാമ്പത്തിക പ്രതിസന്ധി നേരിടുന്ന ഈ വ്യവസായം ഏകദേശം പൂർണമായി ഇല്ലാതെയായിക്കൊണ്ടിരിക്കുന്ന അവസ്ഥയിലാണ്. ഈ വ്യവസായത്തെ താങ്ങിനിർത്താനും കാലഘട്ടത്തിനനുസരിച്ച് നവീകരിക്കുവാനും കർണാടക കരകൗശലവകുപ്പും കർണാടക സർക്കാരും വിവിധ പദ്ധതികൾ ഇപ്പോൾ  ആവിഷ്കരിച്ചിട്ടുണ്ട്.

## അവലംബം

വർഗ്ഗം:കളിപ്പാട്ടങ്ങൾ
വർഗ്ഗം:കർണാടകയിലെ ഭൂപ്രദേശസൂചികകൾ
സ്ക്രൂഗേജ്

ലഘുചിത്രം|പിരിയാണിമാപിനിയിലെ അളവുകോലുകൾ
വളരെ ചെറിയ ദൂരം കൂടുതൽ കൃത്യതയോടെ അളക്കാനുപയോഗിക്കുന്ന ഉപകരണം. എൻജിനീയറിങ് മേഖലയിലും ഭൗതികശാസ്ത്ര - രസതന്ത്ര മേഖലയിലെ പരീക്ഷണങ്ങൾക്കും ഒഴിച്ചുകൂട്ടാനാവാത്ത ഒരു അളവുപകരണമാണ് സ്ക്രൂഗേജ് എന്നുകൂടി അറിയപ്പെടുന്ന മൈക്രോമീറ്റർ. സൂക്ഷ്മമാപിനി(പിരിയാണി മാപിനി) എന്ന് മലയാളം.
ഒരു മില്ലീമീറ്ററിന്റെ നൂറിലൊന്ന് കൃത്യതയോടെ ദൂരമളക്കാൻ കഴിയുന്നവയാണ് സാധാരണ ലഭ്യമായ പിരിയാണിമാപിനികൾ..

## പ്രവർത്തനം
നീളം അ‌ടയാളപ്പെടുത്തിയിരിക്കുന്ന ഒരു പിരിയാണിയാണ് ഇതിന്റെ പ്രധാനഭാഗം. ഒരു പൂർണകറക്കത്തിൽ ഒരു മില്ലീമീറ്റർ മുന്നോട്ടോ പിന്നോട്ടോ പോകുന്ന രീതിയിലാണ് പിരിയാണി സജ്ജമാക്കിയിരിക്കുന്നത്. ഒരു മില്ലീമീറ്റർ പിരിയാണി മുന്നോട്ടുപോകുമ്പോൾ ഇതിനൊപ്പമുള്ള മറ്റൊരു സ്കെയിലിൽ നൂറ് ഭാഗങ്ങൾ വ്യതിയാനപ്പെടും. ഈ രണ്ട് സ്കെയിലുകളും വച്ചാണ് അളവ് എട‌ുക്കുന്നത്. 
വിവിധ തരത്തിലുള്ള സൂക്ഷ്മമാപിനികൾ ഇന്ന് ലഭ്യമാണ്. 
## അവലംബം


വർഗ്ഗം:അളവുപകരണങ്ങൾ
ഗ്ലാസ്സ് ബ്ലോവിങ്ങ്

ഉരുക്കിയ ഗ്ലാസ്സ് കുഴലിലൂടെ ഊതി പാത്രങ്ങളുണ്ടാക്കുന്ന പ്രക്രിയയെയാണ് **ഗ്ലാസ്സ് ബ്ലോവിങ്ങ്** എന്ന് പറയുക. ഒന്നാം നൂറ്റാണ്ട് ബി സി യിലാണ് ഈ പ്രക്രിയ ആദ്യം ഉപയോഗിച്ചു തുടങ്ങിയത്. ഉരുകിയ അവസ്തയിൽ ഗ്ലാസ്സിനുണ്ടാവുന്ന വിസ്കോസിറ്റി ഉപയോഗിച്ചാണ് ഇത് ചെയ്യുക. ഉരുകിച്ച ഗ്ലാസ്സ് ദ്രാവകത്തിൽ ഒരു കുഴൽ മുക്കിയെടുത്ത് മറ്റെ ഭാഗത്തു നിന്ന് ബലൂൺ പോലെ ഗ്ലാസ്സിനെ ഊതി പെരിപ്പിച്ചാണ് ഗ്ലാസ് പാത്രങ്ങളുണ്ടാക്കുന്നത്.

### അവലംബം

വർഗ്ഗം:വ്യവസായം
വർഗ്ഗം:സ്ഫടിക നിർമ്മാണം
ആനന്ദ മഹിദോൾ

തായ്ലാൻഡിലെ ചക്രി രാജവംശത്തിലെ എട്ടാമത്തെ രാജാവായിരുന്നു **ആനന്ദ മഹിദോൾ** (Thai: อานันทมหิดล) (1925 സെപ്റ്റംബർ 20 – 1946 ജൂൺ 9). ഇദ്ദേഹത്തിന്റെ മുഴുവനായ രാജകീയ പേര് "ഫ്രാ ബാത് സൊംദെത് ഫ്രാ പുരമന്തരമഹാ ആനന്ദ മഹിദോൾ ഫ്രാ ഉത്തമ രാമാധിബോധീന്ദ്ര" (Thai: พระบาทสมเด็จพระปรเมนทรมหาอานันทมหิดลฯ พระอัฐมรามาธิบดินทร) എന്നാണ് ചുരുക്കരൂപത്തിൽ ഉപയോഗിക്കുന്ന സ്ഥാനപ്പേര് രാമാ എട്ടാമൻ എന്നാണ്. ഒൻപതാമത്തെ വയസ്സിലാണ് ഇദ്ദേഹം രാമാ എട്ടാമനായി സ്ഥാനാരോഹണം ചെയ്തത്. ഇദ്ദേഹത്തിന്റെ പിതാവ് മഹിദോൾ അതുല്യതേജ് (Mahidol Adulyadej) (Thai: สมเด็จพระมหิตลาธิเบศรอดุลยเดชวิกรม พระบรมราชชนก) ഒരു മുൻ രാജാവായ ചുലലോങ്ങ്കോൺ (Chulalongkorn the Great) അഥവാ രാമാ അഞ്ചാമന്റെ മകനാണ്. ഇദ്ദേഹത്തിന്റെ സഹോദരൻ ഭൂമിബൊൽ അതുല്യതെജ് രാമാ ഒൻപതാമൻ ഇപ്പോഴത്തെ തായ് രാജാവാണ്.

### കുടുംബ ചരിത്രവും കിരീടാരോഹണത്തിന്റെ സാഹചര്യങ്ങളും
ആനന്ദ മഹിദോളിന്റെ അപ്പൂപ്പനായ രാമാ അഞ്ചാമന് 4 പ്രധാന ഭാര്യമാരും (രാജ്ഞിമാർ) 92 അപ്രധാന ഭാര്യമാരുമുണ്ടായിരുന്നു അതിൽ 33 ആൺ മക്കളും 44 പെൺ മക്കളുമുണ്ടായിരുന്നു. ആനന്ദ മഹിദോളിന്റെ പിതാവ് മഹിദോൾ അതുല്യതേജ് രാമാ അഞ്ചാമന്റെ അപ്രധാന ഭാര്യമാരിൽ പ്രധാനിയായ സവാങ്ങ് വാദനയുടെ (Savang Vadhana) ഏഴാമത്തെ കുട്ടിയും, രാമാ അഞ്ചാമന്റെ അറുപത്തി ഒൻപതാമത്തെ കുട്ടിയുമായിരുന്നു. രാമാ അഞ്ചാമന്റെ കാലശേഷം അദ്ദേഹത്തിന്റെ പ്രധാന നാലു രാജ്ഞിമാരിലൊരാളായ സൗഭാ ബൊങ്ങ്ശ്രീയുടെ മകനായ വജ്രവുധ് (Vajiravudh)  (Thai: พระบาทสมเด็จพระปรเมนทรมหาวชิราวุธฯ พระมงกุฎเกล้าเจ้าอยู่หัว) രാമാ ആറാമനായി സിംഹാസനവരോണം ചെയ്തു. രാമാ ആറാമൻ വജ്രവുധിനു ആൺമക്കളില്ലായിരുന്നത്കൊണ്ട് (ഒരു പെൺകുട്ടി മാത്രമേ ഉണ്ടായിരുന്നുള്ളൂ) ഇദ്ദേഹത്തിന്റെ കാലശേഷം ഇദ്ദേഹത്തിന്റെ സഹോദരനും സൗഭാ ബൊങ്ങ്ശ്രീയുടെ മകനുമായ പ്രജാധിപോക് രാമാ ഏഴാമനായി സ്ഥാനാവരോണം ചെയ്തു. പ്രജാധിപോക് രാജാവ് അക്കാലത്തെ ജനകീയ സർക്കാരുമായുള്ള ചില ഉരസലുകൾ കാരണം 1935 ൽ സ്ഥാനമൊഴിഞ്ഞു. അദ്ദേഹത്തിന് മക്കളില്ലായിരുന്നു. തായ്ലാൻഡിലെ കിരീടാവകാശ നിയമങ്ങൾ പ്രകാരം അടുത്ത അവകാശം രാമാ അഞ്ചാമന്റെ പത്നി സവാങ്ങ് വാദനയുടെ മക്കൾക്കായിരുന്നു. ഇതിൽ ഏറ്റവും യോഗ്യതയുള്ള മകൻ മഹിദോൾ അതുല്യതേജ് അതിന് ആറു വർഷം മുൻപു മരണമടഞ്ഞതിനാൽ അദ്ദേഹത്തിന്റെ ഒൻപത് വയസ്സുകാരനായ മകൻ ആനന്ദ മഹിദോൾ രാമാ എട്ടാമൻ എന്ന പേരിൽ രാജാവായി. ആ സമയത്ത് ആനന്ദ മഹിദോൾ സ്വിറ്റ്സർലാൻഡിൽ പഠിക്കുകയായിരുന്നു.

## അവലംബം

വർഗ്ഗം:തായ്‌ലാന്റിലെ രാജാക്കന്മാർ
വർഗ്ഗം:1925-ൽ ജനിച്ചവർ
സോസ്

കുഴമ്പ് രൂപ്ത്തിലോ, ദ്രാവക രൂപത്തിലോ ഉള്ള ഒരു തരം ഭക്ഷണ പദാർത്ഥമാണ് **സോസ്**. മറ്റ് ഭക്ഷണപഥാർത്ഥങ്ങളുണ്ടാക്കാനോ അവയുടെ രുചികൂട്ടാൻ കൂടെ കഴിക്കാനോ ആണ് സോസ് ഉപയോഗിക്കുക. സൽസ എന്ന ലത്തീൻ വാക്കിൽ നിന്നാണ് ഇതിന് സോസ് എന്ന പേര് മറ്റ് ഭാഷകളിലുണ്ടായത്. ചരിത്രത്തിൽ രേഖപ്പെടുത്തിയ ആദ്യമായി സോസ് പ്രാചീന റോമിലെ ജനങ്ങളുപയോഗിച്ചിരുന്ന ഗാരും എന്ന ഒരു സോസാണ്. ഈ സോസ് ചെറിയ മീനുകളുടെ കുടലും മറ്റും ഉപ്പിലിട്ട് പുളിപ്പിച്ച് ഉണ്ടാക്കുന്ന ഒരു തരം സോസാണ്. കേരളത്തിൽ ഉപയോഗിക്കുന്ന ഒരു തരം സോസാണ് ചട്ണി.

### അവലംബം

വർഗ്ഗം:ഭക്ഷണപദാർത്ഥങ്ങൾ
ഹഫർ അൽ ബാതിൻ

സൗദി അറേബ്യൻ തലസ്ഥാനമായ റിയാദിൽ നിന്നും 430 കിലോമീറ്റർ വടക്ക് മാറി സ്ഥിതി ചെയ്യുന്ന കിഴക്കൻ പ്രവിശ്യയിലെ ഹഫർ അൽ-ബാറ്റിൻ ഗവർണറേറ്റിലെ ഒരു നഗരമാണ് **ഹഫർ അൽ ബാതിൻ**. കുവൈറ്റ് അതിർത്തിയിൽ നിന്ന് 94.2 കിലോമീറ്ററും, ഇറാഖ് അതിർത്തിയിൽ നിന്ന് ഏകദേശം 74.3 കിലോമീറ്ററും അകലെയാണ് ഇത് സ്ഥിതി ചെയ്യുന്നത്. വാദി അൽ-ബാറ്റിൻ എന്ന വരണ്ട താഴ്‌വരയിൽ സ്ഥിതി ചെയ്യുന്ന ഈ നഗരം, മദീനയുടെ ഉൾനാടുകളിലേക്ക് നയിക്കുന്നതും മുമ്പ് പേർഷ്യൻ ഗൾഫിലേക്ക് ഒഴുകിയിരുന്നതുമായ വാദി അൽ-റുമ്മ നദിയുടെ (ഇപ്പോൾ വരണ്ടത്) നീളമുള്ള താഴ്‌വരയുടെ ഭാഗമാണ്.

## ചരിത്രം
മുഹമ്മദ്‌ നബിയുടെ ഹിജ്റക്ക് ശേഷം ആറാം നൂറ്റാണ്ട് വരെ മറ്റു രാജ്യങ്ങളിൽ നിന്നും മക്കയിലേക്കുള്ള ഹജ്ജ് തീർഥാടകരുടെ യാത്രാ മാർഗ്ഗം ആയിരുന്നു ഹഫർ അൽ ബാതിൻ. വരണ്ട പ്രദേശമായ ഇവിടെ വെള്ളം ലഭിക്കാതെ ഇതിലെ യാത്ര ചെയ്യുന്ന തീർഥാകർ വളരെ ബുദ്ധിമുട്ടിയിരുന്നു. ഇതിനു പരിഹാരമായി ഉസ്മാന് ബിൻ അഫ്ഫാന്റെ കാലത്ത് അൽ-ബാതിൻ താഴ്വരയിൽ തീര്താടകർക്ക് വേണ്ടി ഒരു കിണർ കുഴിച്ചു നൽകി. ഈ ചരിത്രത്തിൽ നിന്നും ആണ് അതുവരെ ബാതിൻ താഴ്വര എന്നറിയപ്പെട്ടിരുന്ന പ്രദേശത്തിനു ഹഫർ അൽ ബാതിൻ(ബാതിൻ താഴ്വരയിലെ കുഴി) എന്ന പേര് വന്നത്.

## നഗര ഭാഗങ്ങൾ
* **അബു-മൂസ അൽ-ആസ്ഹരി**
***അൽ-അസീസിയ (എ)**
***അൽ-അസീസിയ (ബി)**
***അൽ-ഖാലിദിയ**
***അൽ-റബ്വ**
***അൽ-മുഹമ്മദിയ**
***അൽ-ബലദിയ**
***അൽ- റൌദ** 
***അൽ-നായിഫിയ** 
***അൽ-സുലൈമാനിയ**
***അൽ-ഫൈസലിയ**

## കാലാവസ്ഥ
right|thumb| ഹഫർ അൽ ബാതിനിലെ വസന്ത കാലത്തെ കാഴ്ച
right|thumb| ഹഫർ അൽ ബാതിനിലെ ഒരു കൃഷിയിടം
പൊതുവെ ചൂടുള കാലാവസ്ഥയാണ് ഹഫർ അൽ ബാതിനിൽ അനുഭവപ്പെടുന്നത്. 45 മുതൽ 55 ഡിഗ്രി വരെ ചൂട് ഇവിടെ അനുഭവപ്പെടുന്നു. തണുപ്പ് കാലത്ത് മൂന്നു മുതൽ അഞ്ചു ഡിഗ്രി വരെ ആണ് അനുഭവപ്പെടുന്നത്. അപൂർവമായി മാത്രം ആണ് മഴ ഇവിടെ ലഭിക്കുക.




## അവലംബം

{* Central Department of Statistics and Informations 
* 
* Otaishan assigned governor of Hafr albatin 2011
ജയ് ഗോസ്വാമി

സമകാലീന ബംഗാളിസാഹിത്യ ലോകത്തെ ശ്രദ്ധേയനായ കവിയാണ് **ജയ് ഗോസ്വാമി**(Bengali: জয় গোস্বামী) . അപൂർവ്വമായി കഥകളും എഴുതാറുണ്ട്.

## ജീവിതരേഖ
1954 നവംബർ 10-ന് കൊൽക്കൊത്തയിൽ ജനിച്ചു. ശൈശവവും കൊമാരവും റാനാഘാട്ടിലായിരുന്നു. സ്കൂ വിദ്യാഭ്യാസം അവിടെയാണ് പൂർത്തിയാക്കിയത്.  ഇപ്പോൾ കൊൽക്കൊത്തയിൽ താമസം.  പത്തൊമ്പതാമത്തെ വയസ്സിൽ ആദ്യത്തെ കവിത പ്രസിദ്ധീകരിച്ചു. 1976 മുതൽ പ്രമുഖ ബംഗാളി മാസികയായ ദേശിൽ എഴുതിത്തുടങ്ങി. അടുത്ത കാലം വരെ  ദേശിൻറെ സബ് എഡിറ്ററുമായിരുന്നു. ഇപ്പോൾ സംവാദ് പ്രതിദി എന്ന പത്രികയുമായി ബന്ധപ്പെട്ടിരിക്കുന്നു.  രണ്ടു തവണ ആനന്ദ പുരസ്കാറിന് അർഹനായിട്ടുണ്ട്. ചില കവിതകളുടെ ഇംഗ്ളീഷു പരിഭാഷ ലഭ്യമാണ്.
## പുരസ്കാരങ്ങൾ
*1990- ആനന്ദപുരസ്കാർ :  *ഘൂമിയേഛോ,ഝാവുപാതാ?*(ദേവദാരു ഇലകളെ, ഉറങ്ങിയോ?) 
*1997-ബംഗ്ളാ അകാദമി പുരസ്കാർ : *വജ്രബിദ്യുതേ ഭർതി ഖാതാ* (മിന്നലേറ്റ താളുകൾ)
*1997- വീരേന്ദ്ര ചട്ടോപാധ്യായ് സ്മൃതി പുരസ്കാർ : *പാതാർ പോഷാക്* (ഇലകൊണ്ടുളള വസ്ത്രം)
*1998-ആനന്ദപുരസ്കാർ : *ജാരാ ബൃഷ്ടിതേ ഭിജേഛിലോ*( മഴ നനഞ്ഞവർ, കാവ്യോപന്യാസം ) 
*2000-സാഹിത്യ അകാദമി അവാർഡ് :  *പഗ്ലീ തൊമാർ സംഗേ* ( ഭ്രാന്തിപ്പെണ്ണേ നിൻറെ കൂടെ) 
*മൂർത്തീദേവി പുരസ്കാരം-2017

## കൃതികൾ
* കൃസ്മസ് ഓ ഷീത്തർ സോണത്ഗുചൊ (1976)
* പ്രോട്ണോജീബ്  (1978)
* അലെയാ ഹ്രോദ്  (1981)
* ഉന്മാദർ പാതകൃമോ (1986)

## അവലംബം


വർഗ്ഗം:ബംഗാളി സാഹിത്യകാരന്മാർ
വർഗ്ഗം:ബംഗാളി കവികൾ
വർഗ്ഗം:1954-ൽ ജനിച്ചവർ
ഫ്രീമൻ ഡൈസൻ

**ഫ്രീമൻ ഡൈസൻ** അമേരിക്കൻ ഭൗതികശാസ്ത്രജ്ഞനാണ്. ഗണിതീയവിശ്ലേഷണത്തിലൂടെ ഭൗതികശാസ്ത്രത്തിലെ പല മേഖലകളിലും പ്രശ്ന നിർധാരണം (problem solving) നടത്തിയതാണ് ഇദ്ദേഹത്തിന്റെ ഏറ്റവും വലിയ സംഭാവനയായി കരുതപ്പെടുന്നത്.

## ജീവിതരേഖ
ഡൈസൻ 1923 ഡിസംബർ 15-ന് ഇംഗ്ലണ്ടിലെ ക്രോതോണിൽ ജനിച്ചു. കേംബ്രിജ്, കോർനെൽ എന്നീ സർവ്വകലാശാലകളിൽ നിന്ന് ഗണിതത്തിലും ഭൗതികശാസ്ത്രത്തിലും വിദ്യാഭ്യാസം പൂർത്തിയാക്കി. കോർനെൽ സർവകലാശാല, പ്രിൻസ്റ്റണിലെ ഇൻസ്റ്റിറ്റ്യൂട്ട് ഫോർ അഡ്വാൻസ്ഡ് സ്റ്റഡി എന്നിവിടങ്ങളിൽ ഔദ്യോഗിക സേവനമനുഷ്ഠിച്ചു.
## പുതിയ പ്രശ്നനിർദ്ധാരണരീതികൾ
ഏതെങ്കിലും ഒരു പ്രത്യേക ശാസ്ത്രശാഖയിൽ പുതിയ സിദ്ധാന്തങ്ങൾ അവതരിപ്പിക്കുന്നതിനേക്കാൾ ഡൈസൻ ശ്രദ്ധ കേന്ദ്രീകരിച്ചത് പുതിയ പ്രശ്ന നിർധാരണരീതികൾക്കു രൂപം നൽകുന്നതിലാണ്. അക്കാലംവരെയും പല ശാസ്ത്രജ്ഞരും അവരവരുടെ സിദ്ധാന്തങ്ങൾ തെളിയിക്കുന്നതിന് ഓരോ സന്ദർഭത്തിനും അനുസരണമായ വിവിധ രീതികളാണ് അവലംബിച്ചിരുന്നത്. എന്നാൽ ഡൈസൻ തന്റേതായ പുതിയ രീതി വികസിപ്പിച്ചെടുത്തുകൊണ്ട് ഈ ഭിന്നരീതികളെ ഒരു പൊതുപദ്ധതിയുടെ കീഴിൽ ചിട്ടപ്പെടുത്തി ഒരു പ്രത്യേക വ്യവസ്ഥയിലാക്കി. വ്യക്തവും നിയതവുമായ നിയമങ്ങൾ അനുസരിക്കുന്ന ഈ പദ്ധതി എല്ലാ പരീക്ഷണ സന്ദർഭങ്ങൾക്കും പ്രയോഗിക്കത്തക്കതാണെന്നും ഇദ്ദേഹം തെളിയിച്ചു. 
*ക്വാണ്ടം ഇലക്ട്രോഡൈനമിക്സ് 
*ഫെറോമാഗ്നറ്റിസം
*ഫീൽഡ് തിയറി
*സ്റ്റാറ്റിസ്റ്റിക്കൽ മെക്കാനിക്സ് 
*സ്റ്റെബിലിറ്റി ഒഫ് മാറ്റർ
*ഓപ്റ്റിക്കൽ ടെലിസ്കോപ്പുകൾ 
*ഫേസ് ട്രാൻസിഷൻസ് 
എന്നീ മേഖലകളിലെല്ലാം ഡൈസന്റെ പ്രശ്നനിർധാരണ രീതിക്കു പ്രയോജനമുണ്ടായി.

## അംഗീകാരങ്ങൾ
*ട്രിഗാ റിയാക്റ്റർ 
*ഓറിയൻ സ്പേസ്ഷിപ്പ് 
എന്നിവയുടെ രൂപ കല്പനയിൽ ഡൈസൻ പങ്കുവഹിച്ചിട്ടുണ്ട്. 
*റോയൽ സൊസൈറ്റി 
*അമേരിക്കൻ അക്കാദമി ഒഫ് ആർട്ട്സ് ആൻഡ് സയൻസസ് 
*യു.എസ്. നാഷണൽ അക്കാദമി ഒഫ് സയൻസസ് 
എന്നിവിടങ്ങളിലേക്കും ഇദ്ദേഹം തെരഞ്ഞെടുക്കപ്പെട്ടു. 

## അവലംബം

## പുറത്തേക്കുള്ള കണ്ണികൾ
*http://www.bookrags.com/research/dyson-freeman-john-spsc-04/
*http://www.daviddarling.info/encyclopedia/D/DysonF.html
*http://www-history.mcs.st-and.ac.uk/Biographies/Dyson.html

വർഗ്ഗം:1923-ൽ ജനിച്ചവർ

വർഗ്ഗം:ഡിസംബർ 15-ന് ജനിച്ചവർ

വർഗ്ഗം:അമേരിക്കൻ ഭൗതികശാസ്ത്രജ്ഞർ
വർഗ്ഗം:അമേരിക്കൻ ഗണിതശാസ്ത്രജ്ഞർ
വർഗ്ഗം:21-ആം നൂറ്റാണ്ടിലെ ഗണിതശാസ്ത്രജ്ഞർ
വില്യം രാജകുമാരൻ

**പ്രിൻസ് വില്ല്യം ഡ്യൂക്ക് ഒഫ് കേംബ്രിജ്** (ജനനം 21 ജൂൺ 1982) മുഴുവൻ പേര് വില്ല്യം ആർതർ ഫിലിപ് ലൂയി (William Arthur Philip Louis) ബ്രിട്ടന്റെ കിരീടത്തിന്റെ അവകാശത്തിന് രണ്ടാം സ്ഥാനത്ത് നിൽക്കുന്നയാളുമാണ്. ഇദ്ദേഹം പ്രിൻസ് ചാൾസിന്റെയും പ്രിൻസെസ്സ് ഡയാനയുടെയും മൂത്ത പുത്രനാണ്. ഔദ്യോഗിക സ്ഥാനപ്പേര് *ഹിസ് ഹൈനസ്സ് പ്രിൻസ് വില്ല്യം ഒഫ് വേൽസ്* എന്നാണ്. 1982 ജുൺ 21 ന് ലണ്ടനിലെ സെന്റ് മേരീസ് ഹോസ്പിറ്റലിലാണ് ജനിച്ചത്. നാല് വയസ്സിൽ വില്ല്യം പ്രി പ്രിപറേറ്ററി സ്കൂളായ വെതർബി സ്കൂളിൽ ചേർന്നു. മൂന്നു വർഷം കഴിഞ്ഞു പ്രിപറേറ്ററി സ്കൂളായ ലഡ്ഗ്രോവ് സകൂളിൽ ചേർന്നു. അവിടെ നാല് വർഷം പഠിച്ചതിനു ശേഷം ഇംഗ്ലണ്ടിലെ വിഖ്യാത പബ്ലിക് സ്കൂളായ ഇറ്റ്ൺ കോളേജിൽ പ്രവേശന പരീക്ഷയ്ക്കിരുന്നു (ഇറ്റ്ൺ കോളേജ് ഒരു പൊതു സ്കൂളല്ല, ഇംഗ്ലണ്ടിലും, ഇൻഡ്യയിലും പബ്ലിക് സ്കൂൾ എന്ന വാക്ക് ചില മുന്തിയ സ്വകാര്യ സ്കൂളുകളെ വിശേഷിപ്പിക്കാനുപയോഗിക്കാറുണ്ട്). ഇറ്റൻ കോളേജിൽ നിന്ന് ഏ ലെവൽ വിദ്യാഭ്യാസം (പ്ലസ് ടു തത്തുല്യം) പൂർത്തിയാക്കിയ വില്ല്യം ഒരു വർഷത്തെ ഇടവേള എടുത്തു.  കുറച്ച് കാലം ബെലിസെയിലെ ബ്രിട്ടീഷ് ആർമിയുടെ ഒരു പരിശീനല കോഴ്സിൽ പങ്കെടുത്തു, പിന്നെ ആഫ്രിക്ക സന്ദർശിച്ചു. ഒരു കൊല്ലം കഴിഞ്ഞു തിരിച്ചു വന്ന വില്ല്യം സെന്റ് ആൻഡ്രൂസ് യൂണിവേഴ്സിറ്റിയിൽ ആർട്ട് ഹിസ്റ്ററി വിഷയമായെടുത്തു ബിരുദ പഠനത്തിനു ചേർന്നു.

2013 ജൂൺ 14ന് വില്യം രാജകുമാരന് ഇന്ത്യൻ മാതൃബന്ധം ഉണ്ടെന്ന് കണ്ടെത്തി. 

### അവലംബം

വർഗ്ഗം:ബ്രിട്ടിഷ് കിരീടാവകാശി
വർഗ്ഗം:ഇംഗ്ലണ്ട്
വർഗ്ഗം:1982-ൽ ജനിച്ചവർ
പൗരധർമ്മം

പൗരത്വത്തിന്റെ പ്രായോഗികവും സൈദ്ധാന്തികവുമായ ഗുണവിശേഷങ്ങൾ, പൗരൻ എന്ന നിലയ്ക്ക്  വ്യക്തിയുടെ അവകാശങ്ങൾ, ചുമതലകൾ എന്നിവയെക്കുറിച്ചുള്ള പഠനമാണ് **പൗരധർമ്മം**. അതോടൊപ്പം ഒരു ഭരണകൂടത്തിന്റെയോ രാഷ്ട്രവ്യവസ്ഥയുടെയോ ഭാഗമെന്ന നിലയിൽ പൗരന്മാർ  നിർവഹിക്കേണ്ട കടമകളും പൗരധർമ്മത്തിന്റെ പരിധിയിൽ വരുന്നു.

## അവലംബം

വർഗ്ഗം:സാമൂഹ്യശാസ്ത്രം
ഒടിയൻചൂരൽ

മരത്തിൽ കയറുന്ന വണ്ണം കുറഞ്ഞ ഒരു ചൂരലാണ് ഒടിയൻചൂരൽ. . പശ്ചിമഘട്ടത്തിലെ തദ്ദേശമായ ഒരു സസ്യമാണ്. കേരളത്തിലേയും തമിഴ്‌നാട്ടിലെയും കർണ്ണാടകത്തിലേയും ഇലപൊഴിയും കാടുകളിൽ വിരളമായി കാണുന്നു. തെക്കെ ഇന്ത്യയിലെ ഏറ്റവും വണ്ണം കുറഞ്ഞ ചൂരലുകളിൽ ഒന്നാണിത്. മറ്റു ചൂരലുകളിൽ നിന്നും വ്യത്യസ്തമായി ഇതിന് ബലം തീരെ കുറവായതിനാൽ കുട്ടയുണ്ടാക്കാനൊന്നും കൊള്ളില്ല.

## അവലംബം

## പുറത്തേക്കുള്ള കണ്ണികൾ

വർഗ്ഗം:ചൂരലുകൾ
കൊച്ചു ഹസ്സൻ കുഞ്ഞു ബഹാദൂർ

ലഘുചിത്രം|കൊച്ചു ഹസൻ കുഞ്ഞ് ബഹാദൂർ
കൊച്ചു ഹസ്സൻ കുഞ്ഞു സാഹിബ് ബഹാദൂർ എം.എൽ.സി., എം.എൽ.എ. 1904 മുതൽ ശ്രീമുലം പ്രജാസഭയിലും ശ്രീമുലം ലെജിസ്ലേറ്റീവ് കൗൺസിലിലും അംഗമായിരുന്നു. ഇദ്ദേഹം കൊല്ലത്തെ ഒരു വ്യാപാരിയായിരുന്നു. 1904 മുതൽ 1916 വരെ (1913 ഒഴികെ) ശ്രീ മുലം പ്രജാസഭയിൽ അംഗമായിരുന്നു.
 
1904ൽ ഭരണത്തിൽ ജനഹിതം അറിയാൻ ശ്രീമൂലം പോപ്പുലർ അസംബ്ലി രൂപീകരിച്ചു. ഈ രണ്ടു സഭകളും കാലാകാലങ്ങളിൽ പരിഷ്കരിച്ചുകൊണ്ടിരുന്നു. വിദ്യാഭ്യാസം, കരംതീരുവ എന്നിവയുടെ അടിസ്ഥാനത്തിലായിരുന്നു സഭയിലേക്ക് അംഗങ്ങളെ തെരഞ്ഞെടുത്തത്. 1932ൽ സഭകളെ വീണ്ടും പരിഷ്കരിച്ചു. അതനുസരിച്ച് ശ്രീചിത്തിര കൗൺസിൽ, ശ്രീമൂലം അസംബ്ലി എന്നീ രണ്ടു മണ്ഡലങ്ങൾ നിയമസഭയ്ക്ക് ഉണ്ടായി.
പ്രഥമ മുസ്ലിം രജിസ്ട്രാർ ആയിരുന്ന (മുൻ എക്സൈസ് ഇൻസ്പക്ടർ സീ എച് സീ മുഹമ്മദ്‌ കുഞ്ഞു പുത്രൻ ആണ്). ശ്രീ മുലം തിരുനാളിൽ നിന്നും വീരശൃംഖലയും, ധീരതയ്ക്ക് ബഹാദൂർ പട്ടവും ലഭിച്ച ഇദ്ദേഹം ലൈസൻസുള്ള ശിക്കാരി ആയിരുന്നു. പുനലൂർ തൂക്കുപാലം, കൊല്ലം കായംകുളം, റോഡുകൾ എന്നിവ ഇദ്ദേഹത്തിന്റെ മേൽനോട്ടത്തിലാണ് നിർമ്മിച്ചത്‌ . വിഞ്ചെസ്റ്റെർ, എക്സ്പ്രസ്സ്‌ ഡബി‌ൾബാരൽ എന്നീ തോക്കുകൾ ഉപയോഗിക്കാൻ ലൈസൻസുള്ള അക്കാലത്തെ പ്രധാന ശിക്കാരിയായിരുന്നു സാഹിബ്‌ ബഹദൂർ കൊച്ചു ഹസ്സൻ കുഞ്ഞു ബഹാദൂർ. പ്രമുഖ ഇറക്കുമതി വ്യാപാരി സയ്യദു കുഞ്ഞാണ് ഇദ്ദേഹത്തിന്റെ അച്ഛൻ.

## കുറിപ്പുകൾ
 1904-ലെ ശ്രീമൂലം പ്രജാസഭയിൽ കൊല്ലം വിഭാഗത്തിലെ 55-ആം അംഗമായി കൊച്ചു ഹസ്സൻ കുഞ്ഞ് സാഹിബ് ബഹാദൂറിന്റെ പേര് കൊടുത്തിട്ടുണ്ട്. 

## അവലംബം

വർഗ്ഗം:കൊല്ലം ജില്ലയിൽ ജനിച്ചവർ
വർഗ്ഗം:ശ്രീമൂലം പ്രജാസഭാ അംഗങ്ങൾ
ചാൾസ് മൂന്നാമൻ

എലിസബത്ത് II രാജ്ഞിയുടെ മരണത്തിന് ശേഷം ബ്രിട്ടിഷ് രാജവംശത്തിന്റെ പുതിയ രാജാവായി അധികാരമേറ്റ വ്യക്തിയാണ് **ചാൾസ് മൂന്നാമൻ** (ജനനം 14 നവംബർ 1948).  മുഴുൻ പേര് ചാൾസ് ഫിലിപ് ആർതർ ജോർജ് എന്നാണ്. ബ്രിട്ടൻ്റെയും മറ്റ് പതിനാല് കോമൺവെൽത്ത് രാജ്യങ്ങളുടെയും രാജാവാണ് അദ്ദേഹം. ഇദ്ദേഹം 1948 നവംബർ 14 ന് ലണ്ടനിലെ ബക്കിങ്ങ്ഹാം കൊട്ടാരത്തിൽ എലിസബത്ത് രാജ്ഞിയുടെയും ഫിലിപ് രാജകുമാരന്റെയും മകനായി ജനിച്ചു.

ബ്രിട്ടീഷ് ചരിത്രത്തിലെ ഏറ്റവും ദൈർഘ്യമേറിയ കാലയളവിൽ കിരീടാവകാശിയായിരുന്ന അദ്ദേഹം, 73-ാം വയസ്സിൽ രാജാവായി തിരഞ്ഞെടുത്തപ്പോൾ ബ്രിട്ടീഷ് സിംഹാസനം ഏറ്റെടുക്കുന്ന ഏറ്റവും പ്രായം കൂടിയ വ്യക്തി കൂടിയായി മാറി.

## ജീവിതരേഖ
തന്റെ മുത്തച്ഛനായ ജോർജ്ജ് ആറാമന്റെ ഭരണകാലത്ത് 1948 നവംബർ 14 ന് ബക്കിംഗ്ഹാം കൊട്ടാരത്തിലാണ് ചാൾസ് ജനിച്ചത്. ചാൾസിന് മൂന്ന് വയസ്സുള്ളപ്പോൾ മുത്തച്ഛൻ മരിച്ചു. തുടർന്ന് അമ്മ സിംഹാസനത്തിൽ കയറി, അദ്ദേഹത്തെ അനന്തരാവകാശിയാക്കി. 1958-ൽ വെയിൽസ് രാജകുമാരനായി ചാൾസ് തിരഞ്ഞെടുക്കപ്പെട്ടു. പിതാവ് ഫിലിപ്പ് രാജകുമാരൻ, എഡിൻബറോ ഡ്യൂക്ക് ആയിരുന്നതുപോലെ അദ്ദേഹം വിദ്യാഭ്യാസം നേടിയത് ചീം ആന്റ് ഗോർഡൻസ്റ്റൗൺ സ്‌കൂളുകളിലാണ്. ചാൾസ് പിന്നീട് ഓസ്‌ട്രേലിയയിലെ വിക്ടോറിയയിലുള്ള ഗീലോംഗ് ഗ്രാമർ സ്‌കൂളിന്റെ ടിംബർടോപ്പ് കാമ്പസിൽ ഒരു വർഷം ചെലവഴിച്ചു.  കേംബ്രിഡ്ജ് സർവ്വകലാശാലയിൽ നിന്ന് ആർട്‌സ് ബിരുദം നേടിയ ശേഷം, ചാൾസ് 1971 മുതൽ 1976 വരെ വ്യോമസേനയിലും നാവികസേനയിലും സേവനമനുഷ്ഠിച്ചു. 1981-ൽ, ലേഡി ഡയാന സ്പെൻസറെ വിവാഹം കഴിച്ചു, അവർക്ക് രണ്ട് ആൺമക്കളുണ്ട്, വില്യവും ഹാരിയും.  1996-ൽ, വിവാഹമോചനം നേടി.  ഡയാന അടുത്ത വർഷം മരിച്ചു. 2005-ൽ, ചാൾസ് തന്റെ ദീർഘകാല പങ്കാളിയായ കാമില പാർക്കർ ബൗൾസിനെ വിവാഹം കഴിച്ചു.

## കുറിപ്പുകൾ

## അവലംബം


വർഗ്ഗം:ഇംഗ്ലണ്ടിലെ രാജാക്കന്മാർ
വർഗ്ഗം:ഇംഗ്ലണ്ട്
വർഗ്ഗം:ബ്രിട്ടീഷ് രാജകുടുംബാംഗങ്ങൾ
ചൂരൽ (വിവക്ഷകൾ)

പനവർഗ്ഗത്തിൽപ്പെട്ട ഒരു ചെടിയാണ് ചൂരൽ. ഏതാണ്ട് 325 ഇനം ചൂരലുകളുണ്ട്. മിക്കവയും മരത്തിൽ കയറുന്നവയാണ്. നല്ല ബലമുള്ള ചൂരൽ ഫർണിച്ചർ ഉണ്ടാക്കാനും കൊട്ട ഉണ്ടാക്കാനുമെല്ലാം ഉപയോഗിച്ചു വരുന്നു. ഇതിൽ പല ഇനങ്ങളും കേരളത്തിൽ കാണുന്നു, അവയിൽ ചിലത്.

* ചൂരൽ(Calamus rotang)
* ചെറുചൂരൽ(Calamus pseudotenuis)
* കാട്ടുചൂരൽ(Calamus rheedei)
* മണിച്ചൂരൽ(Calamus gamblei)
* കുറ്റിച്ചൂരൽ(Calamus brandisii)
* പച്ചച്ചൂരൽ(Calamus delessertianus)
* കല്ലൻചൂരൽ(Calamus hookerianus))
* പാൽച്ചൂരൽ(Calamus lacciferus)
* ഒടിയൻചൂരൽ(Calamus metzianus)
* വലിയചൂരൽ(Calamus thwaitesii)
* അരിച്ചൂരൽ(Calamus travancoricus)
* വട്ടയിലയൻ(Calamus vattayila)

## പുറത്തേക്കുള്ള കണ്ണികൾ
* വിവിധയിനം ചൂരലുകൾ
രണ്ടാം ത്രിമൂർത്തി ഭരണകൂടം (റോമൻ റിപ്പബ്ലിക്)

പ്രാചീന റോമൻ റിപ്പബ്ലിക്കിൽ  43 ബി സി മുതൽ 33 ബി സി വരെ  മാർക്ക് ആന്റണി, അഗസ്റ്റസ്,  മാർക്കസ് ലെപിഡസ് എന്നിവർ ചേർന്ന് രൂപീകരിച്ച ഭരണകക്ഷി സഖ്യമാണ് **രണ്ടാം ത്രിമൂർത്തി ഭരണകൂടം**. ആദ്യത്തെ ത്രിമൂർത്തി ഭരണകൂടം അനൗപചാരികമായ ഒരെണ്ണമായിരുന്നു, പക്ഷെ രണ്ടാമത്തേത് ഔദ്യോഗികമായി സ്ഥിരീകരിച്ച ഒരു ത്രിമൂർത്തി സഖ്യമായിരുന്നു. 43 ബി സി നവംബർ 26 നാണ്  മാർക്ക് ആന്റണി, അഗസ്റ്റസ്,  മാർക്കസ് ലെപിഡസ്  എന്നിവർക്ക് വഴി തെറ്റിപ്പോയ റോമൻ റിപ്പബ്ലിക്കിന്റെ ഭരണഘടന (constitution) പുനർസ്ഥാപിക്കാനുള്ള സകല അധികാരങ്ങളുമുള്ള ലെഗസ് റ്റിറ്റിയ (lex titia) നിയമം പാസ്സാക്കിയത്. ഈ നിയമമനുസരിച്ച് ഈ ത്രിമൂർത്തി സഖ്യത്തിന് ഏത് നിയമവും റദ്ദാക്കാനും, പുതിയ നിയമങ്ങളുണ്ടാക്കാനുമുള്ള അധികാരമുണ്ടായിരുന്നു ഇതിനു സെനറ്റിന്റെയോ , പ്ലീബിയൻ കൗൻസിലിന്റെയോ അനുവാദത്തിന്റെ ആവശ്യമില്ലായിരുന്നു. റോമൻ റിപ്പബ്ലിക്കിന്റെ
ചരിത്രത്തിൽ സുള്ളയുടെ ഡിക്റ്റേറ്റർഷിപ്പിനു മാത്രമേ ഇതിനുമുൻപ് ഇത്രയും വ്യാപകമായ അധികാരങ്ങളുണ്ടായിരുന്നു. ഈ അധികാരത്തിനുണ്ടായിരുന്ന ഒരേ ഒരു പരിമിതി ഇതിന്റെ കാലാവധി അഞ്ച് വർഷം കഴിഞ്ഞ് അവസാനിക്കും എന്നതായിരുന്നു. 

### ചരിത്ര പാശ്ചാത്തലം
പോംപിയെ തോൽപ്പിച്ച് വിജയശ്രീലാളിതനായി റോമിൽ പ്രവേശിച്ച സീസറിന് സെനറ്റ് പത്തു വർഷത്തെ ഡിക്റ്റേറ്റർ പദവി (magistratus extraordinarius) വച്ച് നീട്ടി. സീസറിന്റെ വളർന്നു വരുന്ന രാഷ്ട്രീയ ശക്തി റോമിലെ ഒപ്റ്റിമേറ്റ് കക്ഷിയിൽപ്പെട്ട ചിലരെ പരിഭ്രാന്തരാക്കി. സീസർ ഏകാധിപത്യം കൈയാളി റോമൻ റിപ്പബ്ലിക്കിന്റെ അന്ത്യം കുറിക്കുമെന്നവർ ഭയന്നു.

### അവലംബം

വർഗ്ഗം:റോമിന്റെ ചരിത്രം